qundao/data-zh-poetry huggingface dataset:
乐府体四章记江浙大水·其二
作者：俞樾
朝代：清
体裁：乐府曲辞

不生不死流民来，流民既来何时回。欲归不可田污莱，欲留不得官吏催。今日州，明日府，千风万雨，不借一庑。生者前行，死者臭腐。吁嗟乎，流民何处是乐土。
乐府体四章记江浙大水·选二
作者：俞樾
朝代：清

小口三，大口六，六文钱，一合粟。炊之为糜，不盈一掬，何况小口又减半，虽易糠秕且未足。昔时富户今亦贫，何人为具黔敖粥。西风策策吹茅檐，大口小口同声哭。不生不死流民来，流民既来何时回。欲归不可田污莱，欲留不得官吏催。今日州，明日府，千风万雨，不借一庑。生者前行，死者臭腐。吁嗟乎，流民何处是乐土。
九曲桥亭联
作者：俞樾
朝代：清
体裁：联

记故乡亦有仙潭，看一样湖光，添得石桥长九曲；至此地宜邀明月，问谁家秋思，吹残玉笛到三更。
于中好
作者：俞樾
朝代：清

回黄转绿全无准。眩银海、陆离难认。灵机不住盘旋紧。散尽了、朝华蕣。闲窥豹管真堪哂。看尘世、电轮飙轸。升沉容悴无从问。也是个、团团晕。
于谦祠联
作者：俞樾
朝代：清
体裁：联

明月梅花，拜祁连高冢；疾风劲草，识板荡忠臣。
代贺李鸿章母七十寿联
作者：俞樾
朝代：清
体裁：联

入鼎鼐，出封疆，看膝前将相成行，武达文通，佐一代中兴大业；月初三，春未半，祝堂上佛仙齐寿，玉牙金齿，开八旬漫衍遐龄。
传言玉女·为孙女阿牛赋
作者：俞樾
朝代：清

唤汝牛儿，为汝丑年生得。小时娇面，借桃林艳色。墙头字在，愿汝聪明能识。休嫌多误，仅容拈笔。叔度佳儿，问伊谁是汝匹。碧幢红旆，嫁骍旄贵客。天生慧福，不待双星分锡。年年春到，送来消息。
余于右台仙馆隙地埋所著书汇封之崇三尺立石识之题曰书冢李黼堂方伯桓用东坡石鼓歌韵为作书冢歌依韵和之
作者：俞樾
朝代：清

我生巳年月在丑，至今已成六十叟。人间岁月信如流，金乌飞腾玉兔走。亮无上药驻颓龄，空有虚名挂人口。黄粱已醒卅年前，青史敢期千载后。姓名聊可伴阳五，学问翻思傲欧九。不栽王俭幕中莲，不折亚夫营外柳。不随市侩逐锥刀，不作枝官博升斗。惟将青铁砚为田，何必黄金印悬肘。窃从学海问源流，冀为经畬扫秕莠。开卷居然自得师，闭门未觉吾无友。茫茫坠绪拨秦灰，历历方言徵楚{豸制}。少昊氏官辨龙凤，安釐王冢发蝌蚪。欲證夏鼎窥禹穴，思读商盘问殷耇。妄冀骊珠自我探，耻为狗盗随人嗾。此中浅深各有得，亦如衢中置尊卣。此中疑信每参半，又如问涂向蒙瞍。只可沿洄水际湄，岂能攀跻山巅嵝。坐看精力半生空，竟积简编三尺厚。纷纷摹印遍苏杭，落落赏音问谁甘。徒令纸价市中高，见说流传海外有。虽然灾祸到枣梨，或者眉寿颂栲杻。世人得鼠欲嚇凤，几辈画虎翻成狗。我从前年赋悼亡，此身嗒然如木偶。归真有室傍青山，偕老无人同白首。荷锸参军便可埋，摸金校尉何劳掊。右台山下一蜗庐，小有丘壑亦可取。偶营书冢瘗残稿，巧借名山代藏垢。文冢姑援古人例，墓田能否儿孙守。萤光雪彩听长沦，泉室夜台期速朽。为君辛苦和苏诗，自唱挽歌非自寿。
余于右台仙馆隙地埋所著书汇封之崇三尺立石识之题曰书冢李黼堂方伯桓用东坡石鼓歌韵为作书冢歌依韵和之
作者：俞樾
朝代：清
体裁：古风

我生巳年月在丑，至今已成六十叟。人间岁月信如流，金乌飞腾玉兔走。亮无上药驻颓龄，空有虚名挂人口。黄粱已醒卅年前，青史敢期千载后。姓名聊可伴阳五，学问翻思傲欧九。不栽王俭幕中莲，不折亚夫营外柳。不随市侩逐锥刀，不作枝官博升斗。惟将青铁砚为田，何必黄金印悬肘。窃从学海问源流，冀为经畬扫秕莠。开卷居然自得师，闭门未觉吾无友。茫茫坠绪拨秦灰，历历方言徵楚■。少昊氏官辨龙凤，安釐王冢发蝌蚪。欲證夏鼎窥禹穴，思读商盘问殷耇。妄冀骊珠自我探，耻为狗盗随人嗾。此中浅深各有得，亦如衢中置尊卣。此中疑信每参半，又如问涂向蒙瞍。只可沿洄水际湄，岂能攀跻山巅嵝。坐看精力半生空，竟积简编三尺厚。纷纷摹印遍苏杭，落落赏音问谁甘。徒令纸价市中高，见说流传海外有。虽然灾祸到枣梨，或者眉寿颂栲杻。世人得鼠欲吓凤，几辈画虎翻成狗。我从前年赋悼亡，此身嗒然如木偶。归真有室傍青山，偕老无人同白首。荷锸参军便可埋，摸金校尉何劳掊。右台山下一蜗庐，小有丘壑亦可取。偶营书冢瘗残稿，巧借名山代藏垢。文冢姑援古人例，墓田能否儿孙守。萤光雪彩听长沦，泉室夜台期速朽。为君辛苦和苏诗，自唱挽歌非自寿。
侍香金童·为孙儿阿龙赋
作者：俞樾
朝代：清

唤汝龙儿，为汝辰年得。念此后、龙猪犹未悉。但愿龙天同护惜。容易春风，箨龙千尺。祝他年一跃，龙门头角出。便稳向、龙头独立。变化风云人莫测。入侍龙楼，出持龙节。
俞楼联
作者：俞樾
朝代：清
体裁：联

合名臣名士为我筑楼，不待五百年后，斯楼成矣；傍山南山北沿堤选胜，得之六一泉侧，其胜何如。
倦寻芳
作者：俞樾
朝代：清

小移步障，闲泛灵楂，西子湖畔。大好清游，苏白也应相羡。康乐行窝随地筑，达摩芦叶沿流转。斗奇情，有浮梅槛稳，驾霄亭健。念往事、风流消歇，二百年来，犹有馀恋。坐对湖山，昔日胜游谁见。几处神楼空结想，十年船会难如愿。只荒凉，薛家庐，曲阑凭遍。
催雪
作者：俞樾
朝代：清

黑暗泉台，青对漆灯，骤被黄头惊觉。讶旦暮千年，未来先料。七义荒原怅望，问旧鹤、何时归华表。阿咸多事，数行古墨，感人幽抱。人杳。更凭吊。想醉尉风流，玉楼归早。只曙后、星孤黛描京兆。官舍相依有弟，叹白发、青裙垂垂老。剩片石、谶语流传，恰与武强同调。
入都门口占
作者：俞樾
朝代：清

蓬山回首杳无痕，重对长安酒一樽。兵火馀生随处好，云霄故友几人存。旧巢历历犹能记，破甑区区未足论。海鸟避风聊一至，漫劳属目鲁东门。
六州歌头·闺中行乐词和竹樵方伯
作者：俞樾
朝代：清

春眠未觉，催醒有莺儿。梅妆靓，莲钩窄，出帘幄，数花枝。招得檀奴至。向花下，铺茵席。瑶浆饮，朱颜醉，晕胭脂。转瞬端阳，五彩长生缕，亲绾朱丝。向湖亭凭槛，冷翠袭冰肌。兰桨轻移。荡荷池。又梧桐落，木樨放，看牛女，会佳期。霓羽谱，蟾宫曲，玉参差。试吹之。还把金笼蟀，与郎戏，斗雄雌。冬夜永，围垆坐，漏迟迟。翻得牙牌，新谱输赢事。只赌琼卮。制春灯谜语，争胜上元时。小婢先知。
兰陵王·游仙词
作者：俞樾
朝代：清

凤鸾逐。圆峤方壶路熟。蓬山远，游戏碧城，访柳寻桃恣遐瞩。楼台映海绿。金屋。阑干白玉。猩帘外，十二翠鬟，瑶草琪花饲仙鹿。逍遥众香国。更不受人间，一点尘俗。箫韶才奏钧天曲。便羽葆华盖，碧幢红旆，罗天高会启玉局。饮天上醽醁。湘竹。写仙箓。傍一朵红云，香案亲读。蓝田蕙圃颁汤沐。笑叔夜龙性，几能驯伏。青云高拥，拾翠羽，荫若木。
凤凰台上忆吹箫
作者：俞樾
朝代：清

燕妒身材，莺偷喉舌，妆成千种风流。把画帘高卷，拥出秦楼。手抱琵琶轻拨，弹不尽、旧恨新愁。一般是，鸾飘凤泊，不必江州。回眸。曲阑干外，青琐闼仙郎，笑整鹴裘。想酒阑灯灺，艳福曾修。一自凰池抛却，孤负了、檀板清讴。销魂处，惟将画图，约略前游。
凤归云
作者：俞樾
朝代：清

记少小、竹马鸠车，泥龙瓦狗，相共嬉游，有个青衣，短发垂肩、外家娇婢。向红楼上、同捉迷藏，同猜春谜。奈岁华、一去如逝水。早又绿叶成阴，鬓丝憔悴。更可叹、青犊横行，红羊惨觏。多少旧家，一例沙虫，碧玉寒微，绿珠高节、死随夫婿。算蓬门内，有此贞萋，生光彤史。只童稚、旧事不堪记。未免吊凤伤心，忆云挥涕。
十六字令 其一 述佛氏三戒
作者：俞樾
朝代：清

贪。秋菊春兰一手拈。扬州月，独占不分三。
十六字令 其三 述佛氏三戒
作者：俞樾
朝代：清

痴。梦里商量怕蝶知。心头事，细诉与花枝。
十六字令 其二 述佛氏三戒
作者：俞樾
朝代：清

嗔。青史烦冤郁不申。东风恶，恼煞看花人。
十六字令·述佛氏三戒
作者：俞樾
朝代：清

贪。秋菊春兰一手拈。扬州月，独占不分三。嗔。青史烦冤郁不申。东风恶，恼煞看花人。痴。梦里商量怕蝶知。心头事，细诉与花枝。
南乡子 其一 次女绣孙偕其婿附海舶入都，倚此送之。
作者：俞樾
朝代：清

送汝去长安。九月西风乍戒寒。辽海云帆何日到，漫漫。绿水洋中翠袖单。
南乡子 其三 次女绣孙偕其婿附海舶入都，倚此送之。
作者：俞樾
朝代：清

忆昔赋于归。送汝迢迢上帝畿。今又远随夫婿去，歔欷。别泪重沾旧嫁衣。
南乡子 其二 次女绣孙偕其婿附海舶入都，倚此送之。
作者：俞樾
朝代：清

几夕暂盘桓。话久浑忘玉漏残。欲向临歧留后约，难难。坐对黄花且尽欢。
南乡子 其五 次女绣孙偕其婿附海舶入都，倚此送之。
作者：俞樾
朝代：清

烟树凤城秋。昔日巢痕尚在不。送汝北行重北望，还休。懒惰无心理旧游。
南乡子 其六 次女绣孙偕其婿附海舶入都，倚此送之。
作者：俞樾
朝代：清

去去勿淹留。节近开炉乐事稠。愿汝三生兼福慧，双修。莫负红闺旧住楼。
南乡子 其四 次女绣孙偕其婿附海舶入都，倚此送之。
作者：俞樾
朝代：清

执手各依依。记否湖楼话夕晖。他日南归重舣棹，依稀。独凭危栏认翠微。
南乡子·次女绣孙偕其婿附海舶入都，倚此送之。
作者：俞樾
朝代：清

送汝去长安。九月西风乍戒寒。辽海云帆何日到，漫漫。绿水洋中翠袖单。几夕暂盘桓。话久浑忘玉漏残。欲向临歧留后约，难难。坐对黄花且尽欢。忆昔赋于归。送汝迢迢上帝畿。今又远随夫婿去，歔欷。别泪重沾旧嫁衣。执手各依依。记否湖楼话夕晖。他日南归重舣棹，依稀。独凭危栏认翠微。烟树凤城秋。昔日巢痕尚在不。送汝北行重北望，还休。懒惰无心理旧游。去去勿淹留。节近开炉乐事稠。愿汝三生兼福慧，双修。莫负红闺旧住楼。
口占二绝
作者：俞樾
朝代：清

篮舆屈曲入山行，天为清游特放行。却好五云最深处，閒鸥威凤共联盟。此来襟带有江湖，自觉尊前诗胆粗。不及老彭豪更甚，右拈吟管左提壶。
口占二绝·其一
作者：俞樾
朝代：清

篮舆屈曲入山行，天为清游特放行。却好五云最深处，閒鸥威凤共联盟。
口占二绝·其二
作者：俞樾
朝代：清

此来襟带有江湖，自觉尊前诗胆粗。不及老彭豪更甚，右拈吟管左提壶。
史忠正公祠墓图为其裔孙题 四首选三 其一
作者：俞樾
朝代：清
体裁：五言律诗

高冢梅花岭，行人再拜过。荒阡重洒扫，生气未消磨。遗像清高甚，家书涕泪多。龚钱诸大老，对此竟如何。
史忠正公祠墓图为其裔孙题·其三
作者：俞樾
朝代：清
体裁：五言律诗

每读公遣集，当年事可嗟。朝廷危似幕，门户乱如麻。宰相春灯艳，君王暮气加。维扬城畔路，辛苦建高牙。
史忠正公祠墓图为其裔孙题·其二
作者：俞樾
朝代：清
体裁：五言律诗

南渡艰难日，仓皇诏督师。二陵半榛莽，四镇各旌麾。慷慨复仇议，悽凉绝命词。龙髯攀未逮，自恨一年迟。
史忠正公祠墓图为其裔孙题·四首选三
作者：俞樾
朝代：清

高冢梅花岭，行人再拜过。荒阡重洒扫，生气未消磨。遗像清高甚，家书涕泪多。龚钱诸大老，对此竟如何。南渡艰难日，仓皇诏督师。二陵半榛莽，四镇各旌麾。慷慨复仇议，悽凉绝命词。龙髯攀未逮，自恨一年迟。每读公遣集，当年事可嗟。朝廷危似幕，门户乱如麻。宰相春灯艳，君王暮气加。维扬城畔路，辛苦建高牙。
咏西瓜灯四首
作者：俞樾
朝代：清

一场瓜战夜初停，幻出团团满月形。圣火养成千岁绿，仙丹炼就十分青。擎来何减琉璃椀，望去偏疑翡翠屏。不是金刀能割膜，痴皮那得化空灵。剥尽层层皮与肤，此中原自费工夫。光明岂减燃脐董，空洞真成剖腹胡。笑尔烛奴无位置，比他云母略模糊。世间何物堪相拟，只有回回青亚姑。宵深移近读书堂，伴我青灯兴更长。要使腹中无块垒，自然顶上有圆光。莫嫌燄燄膏将减，只觉荧荧火欲凉。不解朱门歌舞地，高烧红烛照红妆。但觉华光竟夕增，居然清似一轮冰。也同天上青藜火，不比人间黑漆灯。我辈生涯原淡淡，个中消息自腾腾。玉堂不少青莲炬，让与西清旧友朋。
咏西瓜灯四首
作者：俞樾
朝代：清
体裁：诗

宵深移近读书堂，伴我青灯兴更长。
要使腹中无块垒，自然顶上有圆光。
莫嫌焰焰膏将减，只觉荧荧火欲凉。
不解朱门歌舞地，高烧红烛照红妆。
咏西瓜灯四首·其一
作者：俞樾
朝代：清

一场瓜战夜初停，幻出团团满月形。圣火养成千岁绿，仙丹炼就十分青。擎来何减琉璃椀，望去偏疑翡翠屏。不是金刀能割膜，痴皮那得化空灵。
咏西瓜灯四首·其一
作者：俞樾
朝代：清
体裁：七言律诗

一场瓜战夜初停，幻出团团满月形。圣火养成千岁绿，仙丹炼就十分青。擎来何减琉璃碗，望去偏疑翡翠屏。不是金刀能割膜，痴皮那得化空灵。
咏西瓜灯四首·其三
作者：俞樾
朝代：清

宵深移近读书堂，伴我青灯兴更长。要使腹中无块垒，自然顶上有圆光。莫嫌燄燄膏将减，只觉荧荧火欲凉。不解朱门歌舞地，高烧红烛照红妆。
咏西瓜灯四首·其二
作者：俞樾
朝代：清
体裁：诗

剥尽层层皮与肤，此中原自费工夫。光明岂减燃脐董，空洞真成剖腹胡。笑尔烛奴无位置，比他云母略模糊。世间何物堪相拟，只有回回青亚姑。
咏西瓜灯四首·其四
作者：俞樾
朝代：清

但觉华光竟夕增，居然清似一轮冰。也同天上青藜火，不比人间黑漆灯。我辈生涯原淡淡，个中消息自腾腾。玉堂不少青莲炬，让与西清旧友朋。
哨遍
作者：俞樾
朝代：清
体裁：词

讲舍数楹，高居圣湖，紧傍孤山趾。登小楼、一望众峰低。扑帘旌无边苍翠，柳乍稊。吾来纵寻春色，沙堤十里垂杨里。俄菊径添黄，桐阴减绿，秋光清丽如此。喜故人三两共尊罍。直坐到南屏暮钟催。便算秋来，雅集俞楼，遂成韵事。噫。君试思之。此楼于我蘧庐耳。天地吾逆旅，楼中人更如寄。任李赵张王，殷翁柳老，推排递向楼头倚。吾坐拥皋比，于兹十载，行云流水而已。仿庾楼姓氏此留题。又只恐徒贻后人嗤。启争端、谢墩何异。平生空洞无物，万事皆游戏。即如吴下荒园一曲，亦与邮亭等视。刻舟求剑岂非痴，到秋风、且来同醉。
唐多令·李筱泉中丞见访湖楼，遂与至平湖秋月、三潭印月小坐而别。
作者：俞樾
朝代：清

花外驻鸣驺。来乘湖上舟。且偷闲、半日清游。玉宇琼楼随处好，泛双桨、向中流。云水一登楼。苍茫芦荻秋。步长桥、指点汀洲。安得行窝来此筑，请垂钓、著羊裘。
嘉平二十日移居经史卷
作者：俞樾
朝代：清

泛宅浮家任所如，偶来吴下卜新居。敢争子美沧浪席，且读天随笠泽书。朝籍久除无束缚，乡山欲买尚踌躇。一椽聊借诗人屋，大好城南独学庐。不才何敢望前贤，仙籍刚迟六十年。或有因缘存翰墨，故容啸傲寄林泉。园荒更拟添新竹，池小还思补种莲。殊较梁家夫妇胜，当年庑下太堪怜。摩挲碑碣手频揩，遗址重寻赉砚斋。前辈风流吾岂及，小园花木近犹佳。嶙峋石骨高于屋，潋滟波纹绿到阶。最喜数椽临水筑，红蛮格子早安排。眠云精舍榭微波，想见当年胜地多。欲为名园记兴废，空留老树意婆娑。百年俯仰成今昔，半亩宽閒足啸歌。安得草堂资十万，重将旧迹补烟罗。
嘉平二十日移居经史卷·其一
作者：俞樾
朝代：清

泛宅浮家任所如，偶来吴下卜新居。敢争子美沧浪席，且读天随笠泽书。朝籍久除无束缚，乡山欲买尚踌躇。一椽聊借诗人屋，大好城南独学庐。
嘉平二十日移居经史卷·其三
作者：俞樾
朝代：清

摩挲碑碣手频揩，遗址重寻赉砚斋。前辈风流吾岂及，小园花木近犹佳。嶙峋石骨高于屋，潋滟波纹绿到阶。最喜数椽临水筑，红蛮格子早安排。
嘉平二十日移居经史卷·其二
作者：俞樾
朝代：清

不才何敢望前贤，仙籍刚迟六十年。或有因缘存翰墨，故容啸傲寄林泉。园荒更拟添新竹，池小还思补种莲。殊较梁家夫妇胜，当年庑下太堪怜。
嘉平二十日移居经史卷·其四
作者：俞樾
朝代：清

眠云精舍榭微波，想见当年胜地多。欲为名园记兴废，空留老树意婆娑。百年俯仰成今昔，半亩宽閒足啸歌。安得草堂资十万，重将旧迹补烟罗。
声声慢·市上鬻闺阁中零星什物者，其衍鬻之具名曰惊闺，以铜为之，摇则旁耳还系，琅琅作声，内子嘱赋之
作者：俞樾
朝代：清

金闺昼静，银箭声停，风前微度铿锵。咚咚丁丁，依稀似合宫商。花街一肩小歇，贮零星、玉箧金箱。趁晓市、把明珰翠珥，来助晨妆。莫笑詅痴辛苦，听声声、棱等语语郎当。送到风檐，初疑铁马铃琅。遥从卖花声里，仗钲铙、惊起萧娘。还又怕，拥鸳衾、香梦正长。
壶中天·洋钟有名闹钟者，届时则琤瑽作响，繁音缛节亦开听，倚此赋之
作者：俞樾
朝代：清

绿窗人静，忽清机徐引，都成奇弄。乍讶宫商无节奏，偏又待时而动。笙磬同音，筝琶乱拨，惊破鸳鸯梦。寻常休试，玉匙金钥珍重。因念铃索西清，故人待漏，惯踏天街冻。欲觉闻钟宜有此，妙在枕边喧閧。懒惰稽康，醉眠元亮，得尔全无用。娇孙痴小，膝前携听叮咚。
多丽
作者：俞樾
朝代：清

恨无端，青齐留滞频年。把皴毫、东涂西抹，妆台不画春山。步微波、何来罗袜，凝香雾、那见云鬟。朱染嫌丹，粉敷太白，描摹费尽衍波笺。向台畔、悄无人处，一幅自偷看。谁堪比，飞琼天上，弄玉人间。感君王、垂情下问，离怀未语先酸。掷华年、斗鸡走狗，怨遥夜别鹤离鸾。云想衣裳，花如人面，箫郎下笔倍增妍。从今后、春风图画，稷下定传观。还愁被、滑〇齐赘，看煞婵娟。
夜发阴平
作者：俞樾
朝代：清

参横斗转夜冥冥，车铎郎当唤梦醒。远树颠风犹未绿，遥山得月始能青。问津野渡人难觅，沽酒荒村户尚扃。自笑征夫归思急，一宵未放马蹄停。
夜合花·以橄榄核插烛上燃之，其光四射，若兰花然，颇可观玩
作者：俞樾
朝代：清

小剔银灯，轻揎翠袖，居然顷刻开花。冰心暖透，一枝放出仙芽。疏又密，整还斜。是优昙、结就天葩。不成梅萼，不成莲瓣，随意些些。回思俊味堪夸。舌本馀甘领略，雅称新茶。纤纤剩核，还供儿戏喧哗。珠错落，玉了叉。看灯前、细掣金蛇。浮生泡影，世情阳焰，坐惜年华。
天香·吸淡巴菰烟，蹙口出之，一一皆成圆圈，亦闺中之一技也，为谱此词
作者：俞樾
朝代：清

零玉连环，碎珠络索，清香几缕团聚。莲舌挑圆，樱唇收小，春满玉人娇酺。玲珑不断，早吐出、牟尼无数。应胜香焚宝鸭，空成篆文回互。帘前绛纱密护。怕团团、被风吹去。万种圆融全仗，慧心吞吐。看取阑干稳度，又四角、垂垂化珠露。散了冰轮，氤氲再补。
宋文恪墓毁有感
作者：俞樾
朝代：清

世事茫茫不可轮，一重公案此中存。请开海禁宋文恪，今日轮车走墓门。
室联
作者：俞樾
朝代：清
体裁：联

叹老夫毕世居稽，藏书数万卷，读书数千卷，著书数百卷；喜小孙连番徼倖，院试第一人，省试第二人，廷试第三人。
寒蝇
作者：俞樾
朝代：清

秋蝇冻欲死，就暖来依人。驱之去复集，恋恋如相亲。蝇痴我亦痴，痴语颇自真。男儿方寸中，要留天地春。解网出穷乌，贷水苏枯鳞。西风昨夜起，吹面面欲皴。可怜穷乡子，敝衣若县鹑。寒衾夜无絮，冷突朝有尘。书生念及此，双眉为之颦。不能庇一物，愧此七尺身。尔蝇独何为，依我不知贫。虫寒号益急，雀冻飞益驯。斯意绝可念，拔剑奚为瞋。独念平生意，岂止区区仁。奈何困贫贱，有志无由伸。寒仅足尔庇，热亦将人因。作诗寄吾感，蛩语同悲辛。
崇真宫歌
作者：俞樾
朝代：清

兴济旧县无垣墉，岿然独见崇真宫。新雨洗来殿瓦绿，斜阳照出宫墙红。青松文梓已无色，阴蚪阳马仍凌风。其旁赑屃负碑立，剔藓得字粗堪通。大书弘沼十五载，皇帝敕谕颁司空。朕维兴济百里地，详源福绪长秋钟。爰命所司建祠宇，用昭美扳垂无穷。想见新宫落成日，实与坛庙同尊崇。大官金紫拜阶下，小侯蟒玉陪亭中。那知世事一朝改，繁华境上浮云同。武宗继世兴邸入，大礼议起来张璁。孝康已削圣母号，延龄难保通侯封。生辰尚免百官贺，此地固宜埋蒿蓬。况今城郭亦非昔，是何规制犹恢宏。鄙人作歌纪颠末，以鞍为几殊匆匆。但愿留作灵光殿，他年作赋烦群公。
帝台春·送竹樵方伯入觐
作者：俞樾
朝代：清

幢葆启戟。迢迢赴京国。驿路早梅，喜挈清娱，同寻春色。咫尺觚棱金阙近，听宫漏、鹭鹓祥集。想从容，奏对明光，香烟细裛。驰玉勒。行紫陌。返第宅。召宾客。再省识帝里，莺花过，元宵后、大好艳阳风日。应有温纶自天降，前后主恩四持节。与吴下宾萌，又重联吟席。
庆春宫
作者：俞樾
朝代：清

环堵三间，东西相向，读书静坐都适。邺架图书，欧斋钟鼎，米船书画环集。兴阑神倦，又清对、蒲团即栗。古今逆旅，天地蘧庐，有斯安宅。个中妙处难言。从有观无，以儒参佛。排日工夫，按时蚤暮，兼或抡流双只。此乡终老，算吾辈、区区愿毕。空山寂寞，更进竿头，两途归一。
庆春泽慢·元宵日和竹樵翁
作者：俞樾
朝代：清
体裁：词

人日才过，元宵又至，春风乍度饧箫。剪雪描凫，安排乐事今宵。银花火树缤纷甚，映琼筵、未许风摇。月分光，一曲新歌，唱彻晴霄。无端触起中年感，忆儿时鸠竹，随处嬉遨。竟夕看灯，喧阗史埭潘桥。雪瓯重泛浮圆子，问前尘、已逐萍飘。偶书怀，冻笔烘开，兽炭添烧。
德清乌山土地庙
作者：俞樾
朝代：清
体裁：联

耕而食，凿而饮，相传中古遗风，尚留村社；春有祈，秋有报，愿与故乡父老，同拜神旗。
德清社庙戏台联
作者：俞樾
朝代：清
体裁：联

借丝竹传山水清音，里社歌谣新乐府；与父老话升平盛事，岁时伏腊古临溪。
忆旧游
作者：俞樾
朝代：清

记微波小榭，五柳名园，风月徜徉。小筑临流屋，有牡丹国色，桂子天香。鼓〇一朝仓卒，松菊顿荒凉。想赉砚楼高，归云洞古，总付沧桑。金阊。更回首，只蔓草荒烟，碎瓦颓墙。碧血埋何处，叹苍头黄耳，都化磷光。即今燕飞重到，难认旧雕梁。待更葺香泥，金狮巷口空夕阳。
念奴娇·题恩竹樵方伯蕴兰吟馆诗馀
作者：俞樾
朝代：清

一枝筠管，占吟坛本是，诗仙诗佛。何意缝云裁月手，又入玉田之室。绮语花间，清吟月下，手自弹瑶瑟。风流顽艳，肯输黄九秦七。余亦把酒临风，铜琶铁板，间弄苏辛笔。短令长谣随意写，未合昔贤词律。吴下逢君，阳春一曲，雅韵真难匹。蕴兰吟馆，可容来倚长笛。
感事四首
作者：俞樾
朝代：清

海上军容盛火荼，名王自领黑云都。独当淝水心原壮，一失街亭势已孤。九地藏兵狐善搰，重洋传檄鳄难驱。遥知此夕甘泉望，早见烽烟照大沽。郁郁三山次第开，离宫别殿似蓬莱。累朝制度周灵囿，每岁巡游汉曲台。海外鲎帆来络绎，云中凤阙失崔嵬。昆明湖畔波如镜，犹望春风玉辇来。漠代和戎计最疏，重烦供帐大鸿胪。天吴紫凤真儿戏，清酒黄龙是誓书。式璧齐廷聘鹍鹄，击钟鲁国飨鶢鶋。几时竿上垂明月，钓取吞舟海大鱼。先朝讲武旧围场，萧瑟秋风塞外凉。早望羽车回谷口，漫劳石鼓刻岐阳。飞黄一去清尘远，凝碧重来法曲荒。剩有开元朝士在，颓唐诗笔赋连昌。
感事四首·其一
作者：俞樾
朝代：清

海上军容盛火荼，名王自领黑云都。独当淝水心原壮，一失街亭势已孤。九地藏兵狐善搰，重洋传檄鳄难驱。遥知此夕甘泉望，早见烽烟照大沽。
感事四首·其三
作者：俞樾
朝代：清

漠代和戎计最疏，重烦供帐大鸿胪。天吴紫凤真儿戏，清酒黄龙是誓书。式璧齐廷聘鹍鹄，击钟鲁国飨鶢鶋。几时竿上垂明月，钓取吞舟海大鱼。
感事四首·其二
作者：俞樾
朝代：清

郁郁三山次第开，离宫别殿似蓬莱。累朝制度周灵囿，每岁巡游汉曲台。海外鲎帆来络绎，云中凤阙失崔嵬。昆明湖畔波如镜，犹望春风玉辇来。
感事四首·其四
作者：俞樾
朝代：清

先朝讲武旧围场，萧瑟秋风塞外凉。早望羽车回谷口，漫劳石鼓刻岐阳。飞黄一去清尘远，凝碧重来法曲荒。剩有开元朝士在，颓唐诗笔赋连昌。
感皇恩
作者：俞樾
朝代：清

天上紫泥封，凤鸾飞舞。十五年来尚如故。发缄庄诵，还是先皇天语。鼎湖龙去也，乌号苦。草莽旧臣，科名留付。今日龙章照蓬户。青灯黄卷，此恨几能补偿。西风空展拜，松楸暮。八载忝清班，迂疏无补。只合终身作渔父。告身一纸，何意尚留天府。草堂重下拜，蓑衣舞。劫火屡经，风霜牢护。深感良朋用心苦。连翩使节，领取玉书交付。五湖云水外，奇光吐。
感皇恩
作者：俞樾
朝代：清

虮虱一微臣，角巾归久。名姓依然挂天口。玉音虽远，犹幸述从臣友。遗簪蒙注念，惭颜厚。彩笔已枯，虚名难副。毕竟聪明竟何有。不才多病，八载圣恩孤负。鼎湖馀涕泪，青衫透。
感皇恩·其一
作者：俞樾
朝代：清

天上紫泥封，凤鸾飞舞。十五年来尚如故。发缄庄诵，还是先皇天语。鼎湖龙去也，乌号苦。草莽旧臣，科名留付。今日龙章照蓬户。青灯黄卷，此恨几能补偿。西风空展拜，松楸暮。
感皇恩·其二
作者：俞樾
朝代：清

八载忝清班，迂疏无补。只合终身作渔父。告身一纸，何意尚留天府。草堂重下拜，蓑衣舞。劫火屡经，风霜牢护。深感良朋用心苦。连翩使节，领取玉书交付。五湖云水外，奇光吐。
戚氏
作者：俞樾
朝代：清

老欧阳。书斋宵读兴方长。忽听西南，有声萧瑟惹愁肠。推窗。夜茫茫。呼童出户更端详。童言皎洁星月，在天横亘有银潢。四顾寥落，人声都寂，忽闻树内声藏。竟奔腾骤至，风雨飘忽，金铁琤瑽。公乃太息彷徨。余识此矣，此气出金方。秋声也、律调夷则，乐合清商。俨戎行。一夜万骑，腾骧所至，凛冽非常。草兮绿缛，木也葱茏，到此都付凋伤。草木无情物，人非草木，可不思量。万事劳形不已，苦凭持智力逞雄强。试思有动于中，岂能自主，精气旋摇荡。早镜中、白发三千丈。非复是、当日容光。念我生、谁贼谁戕。笑童儿、未解此悲凉。只闲庭内，虫吟唧唧，助我沾裳。
戚氏
作者：俞樾
朝代：清

老欧阳。书斋宵读兴方长。忽听西南，有声萧瑟惹愁肠。推窗。夜茫茫。呼童出户更端详。童言皎洁星月，在天横亘有银潢。四顾寥落，人声都寂，忽闻树内声藏。竟奔腾骤至，风雨飘忽，金铁琤瑽。草木无情物，人非草木，可不思量。万事劳形不已，苦凭持智力逞雄强。试思有动于中，岂能自主，精气旋摇荡。早镜中、白发三千丈。非复是、当日容光。念我生、谁贼谁戕。笑童儿、未解此悲凉。只闲庭内，虫吟唧唧，助我沾裳。
扫花游 其一 雷锋
作者：俞樾
朝代：清

阿师老矣，想卓锡空山，更无俦侣。鬝头健举。笑枯禅不死，半空撑柱。破了袈裟，一抹斜阳艳补。问神悟。奈千载寂寥，铃铎无语。临水高几许。化丈六金身，踏波而舞。废兴无数。叹黄妃旧珑，已无寻处。绝顶春回，尚有桃花乱吐。倩迦叶，向空中、笑而拈取。
扫花游 其二 宝石
作者：俞樾
朝代：清

是何楚楚，看绰约凌空，藐姑仙子。圣湖见底，宛新妆对镜，铅华都洗。雨态云容，化作阑干泪水。暮烟紫。算描就翠娥，眉妩娇细。红袖天外倚。问上界高寒，可能禁此。伶仃钿珥。压人间万种，等闲罗绮。独立空山，剩有神尼唤姊。肯容易，嫁东风、石尤夫婿。
扫花游·雷锋
作者：俞樾
朝代：清

阿师老矣，想卓锡空山，更无俦侣。鬝头健举。笑枯禅不死，半空撑柱。破了袈裟，一抹斜阳艳补。问神悟。奈千载寂寥，铃铎无语。临水高几许。化丈六金身，踏波而舞。废兴无数。叹黄妃旧珑，已无寻处。绝顶春回，尚有桃花乱吐。倩迦叶，向空中、笑而拈取。是何楚楚，看绰约凌空，藐姑仙子。圣湖见底，宛新妆对镜，铅华都洗。雨态云容，化作阑干泪水。暮烟紫。算描就翠娥，眉妩娇细。红袖天外倚。问上界高寒，可能禁此。伶仃钿珥。压人间万种，等闲罗绮。独立空山，剩有神尼唤姊。肯容易，嫁东风、石尤夫婿。
挽丁日昌母联
作者：俞樾
朝代：清
体裁：联

多寿复多男，有令子，有贤孙，有文孙之孙，五代一堂同躄踊；教忠即教孝，是严师，是慈母，是众母之母，三吴百越共讴思。
挽何绍基联
作者：俞樾
朝代：清
体裁：联

史馆建嘉谟，惜创议未行，三品下庶僚，至今无列传；讲堂刊定本，杂校雠方半，九经中大义，从此付何人。
挽冯峻光联
作者：俞樾
朝代：清
体裁：联

负父骨而返、闻君命而趋，是真忠臣，是真孝子；论人才可惜、念交谊可感，一则公义，一则私情。
挽吴唐林联
作者：俞樾
朝代：清
体裁：联

服官中外以来，身后萧条，舆榇还乡无长物；通知氏族之学，生前写定，抱书泣血有佳儿。
挽吴振棫联
作者：俞樾
朝代：清
体裁：联

树滇黔数万里外威名，归卧林泉，一品门庭若寒素；溯翰苑十九科前老辈，叨陪杖履，半年坛坫共湖山。
挽妻姚夫人联
作者：俞樾
朝代：清
体裁：联

四十年赤手持家，君死料难如往日；六旬人白头永诀，我生谅亦不多时。
挽密通和尚联
作者：俞樾
朝代：清
体裁：联

看君赤手兴两处三门，此事由心精力果；愧我白头亦六旬一岁，至今犹带水拖泥。
挽应宝时妻联
作者：俞樾
朝代：清
体裁：联

夜月冷皋桥，尚有余芬留德耀；秋风鼓庄缶，不堪清泪洒安仁。
挽彭玉麟联
作者：俞樾
朝代：清
体裁：联

功业在天下，声名在柱下，我怀姻娅私情，只论退省庵中，历历心头廿年事；哭别于九月，闻讣于三月，公已支离病榻，犹有吟香馆内，匆匆口授数行书。
挽徐本立联
作者：俞樾
朝代：清
体裁：联

补四百余阕新声，传世应偕万红友；溯三十八年旧梦，与君同是一青衿。
挽恽世临联
作者：俞樾
朝代：清
体裁：联

大雅宏达是名翰林，清通简要是真吏部，严明仁恕是封疆重臣，遗爱长留荆楚地；论芸香俸为前后辈，编花萼集为同年生，订缟纻交为吴中老友，伤心怕过栎存堂。
挽曾之撰联
作者：俞樾
朝代：清
体裁：联

居虞山胜地，又有好园亭，上奉母欢，下课儿读；忆吴下旧游，可为长太息，既悲君逝，复念吾衰。
挽曾国荃联
作者：俞樾
朝代：清
体裁：联

耀旂常虎武龙文，溯始事于楚，告成功于吴，又有大造于晋，至去年霖雨奇灾，仁粟义浆，兼施两浙；钟灵秀三湘七泽，予谥法者五，建专祠者四，晋赠太傅者二，数列代凌烟盛迹，玉昆金友，足冠千秋。
挽曾国藩联
作者：俞樾
朝代：清
体裁：联

是名宰相，是真将军，当代郭汾阳，到此顿惊梁木坏；为天下悲，为后学惜，伤心宋公序，从今谁诵落花诗。
挽曾纪泽联
作者：俞樾
朝代：清
体裁：联

论世务有心得，论经术有家传，参中外以独成其学；为圣代惜重臣，为师门惜贤子，合公私而一恸斯人。
挽江小云妻仇联
作者：俞樾
朝代：清
体裁：联

以巾帼中人，常落落然，有儒生气象，有豪杰襟怀，日对青史一编，迥异寻常脂粉客；当绵惙之际，所拳拳者，在祖宗懿训，在儿孙家法，手题穗帷数语，岂惟明白去来间。
挽江标联
作者：俞樾
朝代：清
体裁：联

无妄福，无妄灾，孤负此金马门前，雍容大作手；非常人，非常遇，流传得灵鹣阁上，荟蕞小丛书。
挽汪观澜夫妇联
作者：俞樾
朝代：清
体裁：联

倡随到六十年，白发苍颜，已届耄期重合卺；考终完九五福，年头腊尾，未逾旬日两游仙。
挽沈树镛联
作者：俞樾
朝代：清
体裁：联

一载卧沉疴，李贺床头呼阿奶；十年问奇字，杨云门下失侯芭。
挽潘某夫妇联
作者：俞樾
朝代：清
体裁：联

佛诞志观音，最难伉俪归真，季夏仲春，同逢十九日；仙筹添大衍，却好期颐分享，锦琴瑶瑟，合成百二年。
挽管洵美联
作者：俞樾
朝代：清
体裁：联

东壁戛文光，一星炯然，果应此老；南园访乔木，三吴学者，又失斯人。
挽翁母许太夫人联
作者：俞樾
朝代：清
体裁：联

夫为宰相，状元子、状元孙，看门庭武达文通，世代勋贤，会见韦平承旧业；帝褒贤母，御赐祭、御赐葬，极恩礼隆天重地，年家子姓，敬从钟郝缅遗徽。
挽许彭寿联
作者：俞樾
朝代：清
体裁：联

伤心丁卯桥边，蒌翣归来从此过；屈指甲辰榜上，文章遭际似君稀。
挽费念慈联
作者：俞樾
朝代：清
体裁：联

词曹一出，便主持浙水文衡，高坐棘闱谈古义；小别四旬，正传玩洪家歌版，骤闻蒿里发哀音。
挽郭嵩焘联
作者：俞樾
朝代：清
体裁：联

为翰苑，为封疆，为海外輶轩，青史长留不朽事；是同年，是前辈，是楚中耆宿，白头顿失老成人。
挽陈仲泉母联
作者：俞樾
朝代：清
体裁：联

泪眼十年枯，忆从前辛苦随夫，纸阁芦帘，远历关山到秦陇；悲风千里动，怜吾友仓皇闻讣，麻衣桐杖，独冲风雪上幽燕。
换巢鸾凤
作者：俞樾
朝代：清

生小飘零。忆鸠车竹马，便在临平。鹅笼随处挂，燕垒逐年营。宦游踪迹更如萍。京华几霜中州暂停。归来后，叹粟里、久荒三径。蓬梗，殊未定。哭下小园，风鹤俄交警。海舶波涛，邮亭霜雪，豺虎鼋鼍争命。天许重逢中兴年，又来延揽东南胜。乾坤中，一蘧庐、那论乡井。
探芳信·烘豆
作者：俞樾
朝代：清

趁秋早。向棚底斜阳，筠篮采到。讶一弯新绿，眉妩斗娇好。玉人纤手灯前剥，忙煞麻姑爪。倩厨娘、翠釜燖来，再安茶灶。红焰一炉小。更细著晶盐，料量多少。炙透兰心，休遣绿衣老。拈来不独酒边宜，也是相思料。看青青、撮向茶瓯更妙。
摸鱼儿·鱼头中有骨三角，取掷之时或竖立，人每借以占卜，十掷中能立者吉。
作者：俞樾
朝代：清

问鱼头、是何参政。棱棱如许风骨。弯环一寸雕琼玖，却似半规新月。心鹘突。且取到尊前，暗当金钱掷。幽情密密。祝天末人归，垄头信到，出手便凝立。抛来疾。从一还教至十。玲珑冰箸轻夹。无端一落瓯臾止，妙在不扶而直。纤指释。想不久佳音，便向龙门出。无须去乞。好借作灵蓍，权充杯珓，鸡骨更休觅。
散馆改官口占一律
作者：俞樾
朝代：清

天风吹我下蓬瀛，敢与群仙證旧盟。好向玉堂称过客，重烦丹笔注微名。升沉有数人难挽，造化无心事总平。却笑随园老居士，落花诗句太关情。
新安孙莲叔观旭楼
作者：俞樾
朝代：清
体裁：联

高吸红霞，最好五更看日出；薄游黄海，曾来一夕听风声。
新安汪村关庙联
作者：俞樾
朝代：清
体裁：联

威名满华夏，真义士、真忠臣，若论千载神交，合与雎阳同俎豆；戎服读春秋，亦英雄、亦儒雅，试认九霄正气，常随奎璧焕光芒。
月下老人祠联
作者：俞樾
朝代：清
体裁：联

此老最多情，不独管婚嫁两事；几人得如意，要知有因果一层。
月边娇·刳橘而空，其中注膏油，燃之红润可爱
作者：俞樾
朝代：清

人去商山，剩大腹团栾，痴皮混沌。玉壶濯魄，金刀刮膜，一点酸心都尽。兰膏乍注，早逗出、玲珑红晕。珠光密护，仔细趁、骊龙眠稳。夜深取到兰房，绛帷高卷，碧纱低衬。佛头光满，仙炉焰小，不怕晓风吹紧。江南旧岸。早万颗、霜丸寒陨。迢迢永夜，喜金迟烬。
木兰花慢
作者：俞樾
朝代：清

问南朝旧事，只离恨、不销磨。想五国城中，九哥传语，毕竟蹉跎。风多。任吹不转，笑官家枉托孟婆婆。那比茅檐腊鼓，迎神来听新歌。凭他，吴越干戈。工作合、惯调和。看绿衣、执鼓蓬头不帻，笑面微酡。关河。玉门万里，仗神风一夕转明驼。从此林间鸟语，声声只唤哥哥。
朱亥故里·即朱仙镇
作者：俞樾
朝代：清

晋鄙虽宿将，畏秦避其锋。一军次荡阴，莫救邯郸攻。信陵盔符至，犹恐众未从。奋椎夺其军，朱亥真英雄。遂使信陵君，名震崤函东。悠悠晋鄙辈，何足谋成功。驱车夷门下，敬问七十翁。如今风尘内，可有人如公。
杭州安徽会馆联
作者：俞樾
朝代：清
体裁：联

游宦到钱塘，饮水思源，喜两浙东西，与歙浦江流相接；钟灵自灊岳，登高望远，问双峰南北，比皖公山色何如。
杭州彭玉麟祠堂联
作者：俞樾
朝代：清
体裁：联

伟哉斯真河岳精灵乎！自壮年请缨投笔，佐曾文正创建水师，青幡一片，直下长江，向贼巢夺转小孤山去，东防歙婺，西障湓浔，日日争命于锋镝丛中，百战功高，仍是秀才本色。外授疆臣辞，内授廷臣又辞，张林泉猿鹤，作霄汉夔龙，尚书剑履，回翔上接星辰，少保旌旗，飞舞远临海滏，虎门开绝壁，蓖崖突兀，力扼重洋。千载后过大角炮台，寻求遗迹，见者咸肃然动容，谓规模宏阔，布置谨严，中国诚知有人在；悲夫今已旃常俎豆矣！忆畴昔倾旧班荆，借阮太傅留遗讲舍，明镜二潭，勤营别墅，从珂里移将退省庵来，南访云栖，北游花坞，岁岁追随到烟霞深处，两翁契合，遂联儿女因缘。吾家童孙幼，君家女孙亦幼，对桃李秣华，感桑榆暮景，粤峤初还，举步早怜弊壁，吴阊七至，发言益觉含糊，鸳水遇归桡，俄顷流连，便成永诀。数日前于右台仙馆，传报噩音，闻之为潸然出涕，念风物不殊，琴歌顿杳，老夫何忍拜公祠。
杭州琼花歌
作者：俞樾
朝代：清

琼花谓即聚八仙，斯言未定然不然。譬如满山红踯躅，谓即鹤林之杜鹃。将以此说为是欤，西施乃只直一钱。将以此说为非欤，邢尹原不分媸妍。或谓聚八仙有子，琼花无子异在此。恐亦如麻有雄雌，雌者为苴雄者枲。苴则有子枲则无，是亦阴阳之定理。又况物类不可知，区者萌者多参差。八月桂花无一子，四季桂花子满枝。芭蕉之子亦罕见，闽广甘蕉子离离。寻常谷树皆有子，独于斑谷则无之。如以子有无为辨，世间凡卉皆堪疑。又谓其叶有分别，琼花之叶光而洁。聚八仙叶微有毛，此其所论殊琐屑。虎蓟猫蓟等蓟耳，一皱一光竟何说。亦犹山林之民毛，地土使然非有劣。乃今得见琼花图，绘之者傅序者卢。国朝周熙又重绘，两图传刻无模糊。要皆九朵非八朵，竟与聚八仙悬殊。八朵九朵既有别，难云一样如云茶。将毋琼花实仙种，自元以后见者无。陈源弄巧已堪叹，如以鹤颈来续凫。自命程婴唐道士，恐其所存非赵孤。作伪更有金丙瑞，竟以赝鼎充昆吾。琼花之论自此定，谁言莫辨雌雄乌。花下徘徊忽自笑，按图索骥亦未肖。天下之物恶能齐，齐物庄周见未到。自六十茎至百茎，不妨同受灵蓍号。自十五萼至八萼，不妨并入建兰考。栀子之花固六出，而八出者亦自妙。桂树之花同四出，而五出者亦不少。即如雪花本六出，剪水仙人同斗巧。至于春雪则五出，玉戏天公又改造。虽云八朵九朵殊，难定上中下中表。虚烦讨论杨铁崖，徒费咨嗟于少保。宋郑兴裔辨琼花，一异三异苦探讨。独于八九置不言，于意云何人莫晓。老夫欲为花解嘲，前人成见毋相胶。洛以流坤吐地符，河以通乾出天苞。洛出九畴河八卦，八数九数分其曹。要在乾坤之精蕴，能得其一皆足豪。古之琼花九畴数，今之琼花八卦爻。奇偶阴阳天所定，雌雄牝牡物莫逃。雌者有子雄无子，无分裸羽鳞介毛。一奇一偶数既判，有子无子理亦昭。乾坤苞符于此泄，岂一道士权能操。我读尔雅虽未熟，虫鱼草木粗纪录。唐蒙均号女萝类，椵榇同称木槿属。如必屑屑与分晰，安得老圃为我告。何者鹿葱何者萱，孰为苦意孰为菊。芙蓉菡萏今同名，牡丹芍药古一族。古今时异物亦异，未可故见拘碌碌。空山独坐荒榛荆，忽然满眼皆瑶琼。九老未能共谈笑，八公犹幸同年庚。中郎虎贲既近似，玉环飞燕毋相轻。扬州琼花不可见，见此敢谓非琼英。走笔为作琼花咏，佳话应遍杭州城。
杭州西湖湖心亭联
作者：俞樾
朝代：清
体裁：联

四面轩窗宜小坐；一湖风月此平分。
次和宗湘文观察贺叠喜室诗
作者：俞樾
朝代：清

试院论文正赏奇，兴来酒味不嫌漓。自从老杜留题后，又见双丁竞爽时。艺苑流传称盛事，师门珍重拙孙枝。阿翁闻喜轩中坐，叠喜还成叠韵诗。
歌头
作者：俞樾
朝代：清

写宜春、乍拈春笔。元宵上巳，良辰来络绎。绮罗丛，排歌席。芳郊外、玉勒金鞍，香尘无迹。几何时、春光非昔。沉醉过端阳，新荷出。微雨过，小庭寂。摇画扇、一塌松阴下，不巾帻。巧云收，又中秋，秋月白。玉露满天，琼楼何处笛。最好是重阳，茱萸酒，还将菊花糕，佐肴核。光阴迅，早消息，逗梅稍，几朵含苞欲拆。拥红炉，貉袖狐襟团坐，宵长如年，戏分曹，同射覆，到除夕。
歌头·百年行乐词索竹翁和
作者：俞樾
朝代：清

是谁家、种来兰玉。呀呀小语，唐诗初授读。鬓眉青，衣衫绿。饧箫引、竹马鸠车，嬉游乡塾。笑谈时、都无拘束。裙屐恣流连，声华馥。诗客社，酒人局。哦柳絮、更有神仙侣，在金屋。镜中颜，换韶华，何太速。四五十年，匆匆如转谷。稳步到公卿，抛簪笏，归来卧林泉，享清福。人间事，终分付，与儿曹，自检吟筒画轴。正评量，绿野平泉风景，蓬莱山中，旧交游，来约我，跨黄鹄。
歌头·言志和竹翁
作者：俞樾
朝代：清

叹韶光、少时虚掷。兰陵五载，难忘春酒碧。又新安、挂帆席。桃潭上、赖有汪伦，相依晨夕。染缁尘、长安芳陌。游戏到蓬莱，浑如客。巾散懒，贾生谪。归去也、故里无松菊，又兵革。馆娃宫，辟疆园，寻旧迹。乱后重来，沧桑都改易。小筑一廛新，携松柄，徜徉曲园中，弄泉石。中年后，两平议，有成书，博得颠毛欲白。愿人间，永永销除烽燧，长如乾嘉，太平时，歌击壤，岁逾百。
水调歌头
作者：俞樾
朝代：清

今届杖乡岁，黄发更精神。昔年曾奉春酒，来祝魏城君。此日桑弧高挂，刚好桃符新写，除夕即生辰。坐听晓钟转，六十一年春。看膝下，兰共芷，凤偕麟。诸孙环侍中外，济济卅馀人。也学汾阳故事，每日颔之而己，羁角认难真。既此是真乐，以外复何云。
水调歌头
作者：俞樾
朝代：清

从此到眉寿，百岁曰期颐。勋名德望俱懋，铭勒遍钟簴。寄语云台诸将，莫笑不侯李广，未必数终奇。郁郁此松柏，认取岁寒姿。古世臣，譬乔木，共兴衰。国家理大物博，磐石万年基。恭值成康盛世，应有韦平贤嗣，共乐中兴时。以此祝公寿，当可釂金卮。
水调歌头
作者：俞樾
朝代：清

公昔壮年日，时事正艰难。东南万里荆棘，白日走豺獌。闻有雄师貔虎，安得来如风雨，楼橹渡江关。慷慨乞师议，翘首皖公山。念异族，虽化外，亦人间。风车火侥可使，慕义似侯狦。奈有穷奇之子，又嗾猘儿而起，俎豆变戈铤。独驾小舟去，谈笑静狂澜。
水调歌头
作者：俞樾
朝代：清

公昔少年日，门第盛金张。长安文酒宴游，意气剧飞扬。几载容台步屧，曾共太常仙蝶，管领好春光。何必曲江宴，方是绿衣郎。爽鸠氏，司秋典，最周详。圣朝忠厚尤重，兹选异寻常。每际秋高霜肃，坐对西曹官烛，费尽佛心肠。丹扆记名姓，清望满岩廊。
水调歌头
作者：俞樾
朝代：清

嗟我本无有，天地一沙鸥。盛年难又，无痕春梦付悠悠。抛了功名◆狗，还我千金敝帚，此外复何求。私署曲园叟，小占圣湖楼。朝编蒲，暮缉柳，几春秋。编排初就，居然传诵到遐陬。浪使卖书人富，不管著书人瘦，此事岂良谋。太息百年后，辛苦豹皮留。
水龙吟
作者：俞樾
朝代：清

卅年抛却渔杆，浮生惯欠烟波债。虚名误我，莼鲈秋味，鸡豚春社。旌节輶轩，旂常钟鼎，到今都罢。向沙堤十里，芒鞋布袜，渔樵辈、同闲话。潇洒。西湖精舍。谢东坡、头衔容借。玉堂梦断，天教管领，湖山图画。风月平章，烟云供养，鸥鹭迎迓。问封侯万里，金章斗大，是何人也。
水龙吟·竹翁又谱此咏白秋海棠，因亦同作。
作者：俞樾
朝代：清

海棠本是神仙，春风金屋藏佳丽。何来异种，墙根砌畔，雨中烟里。瘦影堪怜，脂痕尽涤，自然娇媚。想当年思妇，抛残玉箸，原不是、灵芸泪。堪笑秋容犹绮。抱幽心、谁同高致。昂然绛帻，翩然金凤，纷罗庭际。素女冰姿，红儿艳品，赏心谁寄。只词人、妙笔摹将冷格，写银光纸。
江城子 其一 王臣留别
作者：俞樾
朝代：清

沅兰澧芷赋南游。路悠悠。不胜愁。赖有故人、情重代绸缪。家室艰难无限事，嗤仲路，只轻裘。飘然书卷客荆州。尽可留。更无忧。十幅蒲帆、遍访洞庭秋。他日归来同话旧，歌郢曲，答齐讴。
江城子 其三 冯妇解嘲
作者：俞樾
朝代：清

十年驰逐上年场。左牵黄。右擎苍。笑叱于菟、不异槛中羊。一自闭门称善士，将旧事，负苍茫。忽闻雄啸发高冈。鬓虽霜。臂犹强。杆木随身、作戏且逢场。为语诸君休笑我，怜故态，老奴狂。
江城子 其二 陈仲子述怀
作者：俞樾
朝代：清

萍踪来往本无期。望临淄。意迟迟。犹恐素衣、此去化为缁。试上牛山高处望，尘扰扰，欲何之。齐廷积习竟如斯。逐毫厘。较铢锱。井上余甘、半李欲贻谁。差喜辟纑贤妇在，长共隐，莫相离。
江城子 其四 齐人书所见
作者：俞樾
朝代：清

自随车马走城碝。路回沿。草芊绵。几处荒丘、零落半为田。蝼蚁王侯真一例，惟蔓草，与荒烟。何如饮啄且随缘。野花前。夕阳边。冷炙残杯、无日不陶然。试问城中诸显者，同一醉，竟谁贤。
江城子·王臣留别
作者：俞樾
朝代：清

沅兰澧芷赋南游。路悠悠。不胜愁。赖有故人、情重代绸缪。家室艰难无限事，嗤仲路，只轻裘。飘然书卷客荆州。尽可留。更无忧。十幅蒲帆、遍访洞庭秋。他日归来同话旧，歌郢曲，答齐讴。萍踪来往本无期。望临淄。意迟迟。犹恐素衣、此去化为缁。试上牛山高处望，尘扰扰，欲何之。齐廷积习竟如斯。逐毫厘。较铢锱。井上余甘、半李欲贻谁。差喜辟纑贤妇在，长共隐，莫相离。十年驰逐上年场。左牵黄。右擎苍。笑叱于菟、不异槛中羊。一自闭门称善士，将旧事，负苍茫。忽闻雄啸发高冈。鬓虽霜。臂犹强。杆木随身、作戏且逢场。为语诸君休笑我，怜故态，老奴狂。自随车马走城碝。路回沿。草芊绵。几处荒丘、零落半为田。蝼蚁王侯真一例，惟蔓草，与荒烟。何如饮啄且随缘。野花前。夕阳边。冷炙残杯、无日不陶然。试问城中诸显者，同一醉，竟谁贤。
江苏臬署便坐联
作者：俞樾
朝代：清
体裁：联

小坐集衣冠，花径常迎三益友；清言见滋味，芸窗胜读十年书。
江苏臬署客座联
作者：俞樾
朝代：清
体裁：联

且住为佳，何必园林穷胜事；集思广益，岂惟风月助清谈。
江苏臬署联
作者：俞樾
朝代：清
体裁：联

听讼吾犹人，纵到此平反，已苦下情迟上达；举头天不远，愿大家猛省，莫将私意入公门。
江苏藩署内室联
作者：俞樾
朝代：清
体裁：联

燕息敢忘天下事；和平先养一家春。
汤阴谒岳忠武庙
作者：俞樾
朝代：清

十年阃外枕雕戈，奈此秦头压日何。南渡君臣生气少，东窗夫妇杀机多。功高岂意翻成罪，战胜无端更议和。不待吁天诬早辩，精忠二字总难磨。
沁园春
作者：俞樾
朝代：清

傍小瀛洲，筑得精庐，烟水徜徉。算三春虽过，九秋正好，菊容未老，梅信先藏。旧梦模糊，新吟宛转，吟遍长桥九曲长。重提起，有沁园一阕，记在鄱阳。端详犹未全忘。又写满、云蓝纸一张。正使者星飞，飞来旧雨，美人石起，起伴襄王。一寄楼头，凭栏闲眺，爱此峰峦净似妆。还自幸，向先生分得，山色湖光。
沁园春·丁丑立春日作，索竹樵翁和
作者：俞樾
朝代：清

纸帐绳床，蝶梦懵懂，青鸟漫催。算年华七八，明朝便换，嘉平三七，芳信先回。处处春幡，家家春酒，花胜人人簪上钗。东皇驾，怎有迟有早，两日分开。徘徊消息疑猜。且让尔、梅花先占魁。想惊蛇赴壑，光阴易逝，闻鸡起舞，壮志都灰。彩燕迟悬，银虬先报，今日条风分外佳。晨光好，又何须半夜，偷送春来。
河南汝州关庙联
作者：俞樾
朝代：清
体裁：联

庙貌遍尘寰，此间地接许昌，请看魏国山河，徒留荒草；轺车遵汝水，使者家居苕霅，愿与故乡父老，同拜灵旗。
河满子·观傀儡戏
作者：俞樾
朝代：清
体裁：词

一样歌衫舞袖，偏宜小小排当。几缕红丝烦月老，倩伊暗里牵将。莫笑形骸槁木，居然优孟冠裳。对对鱼龙曼衍，声声箫管悠扬。锦幔低垂看不尽，消磨半角斜阳。为语郭郎鲍老，大家傀儡登场。
洞仙歌·余素不善倚声，而次女绣孙颇好之，因亦时有所作，积久遂多，但于律未谙，謷牙不免，是所愧耳。
作者：俞樾
朝代：清

经生家法，只虫鱼笺注。那得新声斗琼树。绮窗前、偏有娇女耽吟，摇翠管、时出清词丽句。因教狂态发，铁板铜琶，也学东坡作豪语。老去律仍疏、渔唱蘋州，何处觅、霞翁频误。且细写、蛮笺付红儿，借凤管、鸾笙旗亭流布。
浣溪沙·苦雨不止，闺人剪纸作妇人持帚向天，曰扫晴娘。偶为赋之
作者：俞樾
朝代：清

吴带曹衣自转旋。墙边屋角斗婵娟。彩绳浑似舞秋千。甘作吴宫箕帚妾，羞为巫峡雨云仙。扫开宿雾见青天。
浪淘沙·萍
作者：俞樾
朝代：清

碧合小桥东。渔棹仍通。前身柳絮太无踪。自是今生稍可可，不逐飞蓬。天上美人虹。生日偏同。莫将漂泊怨天公。菱蔓一绳牢绾定，枯死西风。
海宁观音殿联
作者：俞樾
朝代：清
体裁：联

八面现金容，看一出人间，便消劫运；十方瞻宝相，愿大家心上，各发慈悲。
游狮子林作歌
作者：俞樾
朝代：清

佛伸手化五狮子，偶然游戏到吴市。五百年来僵不起，至今崭然成石矣。我来摄衣登其巅，奇奇怪怪言难传。五覆五反看不足，九上九下游未全。地既弯环学盘谷，水亦曲折成斜川。可笑吾侪竟如蚁，乃于九曲珠中穿。书生立论怕随俗，偏向美中求不足。虽然山势喜空灵，未免游踪愁偪促。蛇行匍匐伍出关，鱼贯攀援邓入蜀。昌黎有言我能诘屈自世间，何肯低头入山腹。石兄闻而笑，君言何謷謷。米颠所见一拳耳，相对必具笏与袍。何况千岩万壑罗堂坳，非止片石堪论交。请君来此一平视，早巳游遍东岱西华北恒南霍中嵩高。君曾饱看新安大好之山水，又曾驱车远度秦函殽。试向此中寻取旧游处，一丘一壑无能逃。更比壶公缩地好，翻笑愚叟移山劳。纵不敢下垂伯睯务人足，似亦宜稍折元章居士腰。吾闻石言亦点首，凭栏啜茗不嫌久。坐听邻寺斋钟鸣，疑是林间狮子吼。
湖心亭联
作者：俞樾
朝代：清
体裁：联

好水好山，出东郭不半里而至；宜晴宜雨，比西湖第一楼何如。
满江红 其一 书生佳人苦乐各一阕，用板桥道人体
作者：俞樾
朝代：清
体裁：词

一片青毡，遮不足、万千风雨。止落得、飘零书剑，头颅如许。老大长充村学究，科名不到刘司户。剩凄凉、文冢哭秋风，书生苦。出建节，芙蓉幕。入画像，麒麟阁。尚青春年少，丰姿如鹤。束发交都收铁网，画眉人共听金钥。待功名、成了便神仙，书生乐。
满江红·书生佳人苦乐各一阕，用板桥道人体
作者：俞樾
朝代：清

一片青毡，遮不足、万千风雨。止落得、飘零书剑，头颅如许。老大长充村学究，科名不到刘司户。剩凄凉、文冢哭秋风，书生苦。出建节，芙蓉幕。入画像，麒麟阁。尚青春年少，丰姿如鹤。束发交都收铁网，画眉人共听金钥。待功名、成了便神仙，书生乐。天付红颜，便交付、一生愁绪。浑不管、飘帘落溷，名花无主。玳瑁才栖梁上燕，胭脂又吼闺中虎。是前生、注定恶姻缘，佳人苦。叶子戏，樗蒲博。锦作账，珠为箔。有风流夫婿，相嘲相谑。姊妹甘心推福命，儿曹转眼登台阁。看妆成、绿鬓尚如初，佳人乐。
满江红·其二
作者：俞樾
朝代：清
体裁：词

天付红颜，便交付、一生愁绪。浑不管、飘帘落溷，名花无主。玳瑁才栖梁上燕，胭脂又吼闺中虎。是前生、注定恶姻缘，佳人苦。叶子戏，樗蒲博。锦作账，珠为箔。有风流夫婿，相嘲相谑。姊妹甘心推福命，儿曹转眼登台阁。看妆成、绿鬓尚如初，佳人乐。
滩行曲
作者：俞樾
朝代：清

天风蓬蓬吹上头，江水汩汩走下流。十里五里作一束，三老失色长年愁。长年衩衣立蓬底，持篙终月身伛偻。既怜重如挽牛弩，更讶轻若盘蛇矛。一滩才过一滩又，滩声化作风飕飕。织成一幅光明锦，抛出千点琉璃球。水中之石何磊磊，飞涝日夜恣簸蹂。直如山径走荦确，岂复江面行夷犹。长绳曳舟舟不动，短篙撑舟舟仍留。竟须大力负之走，入水学作吴儿泅。南人乘船如骑马，日月跳掷乾坤浮。天公有意弄奇局，乃于水底生赘瘤。移山那有夸娥子，贷水更无监河侯。即使舟轻似赤马，何堪滩险如黄牛。我以丁丑发桐庐，始于庚辰至龙游。自庚迄癸又四日，计程犹未过衢州。黄头郎既绝有力，青唇妇亦工操舟。而乃入险复出险，迂回不复能豫谋。殷勤酌酒劳僮仆，勿言臲兀今番尤。平生忠信颇自负，风波虽险何足忧。再拚滩行四五日，山中稳坐青竹兜。
点绛唇
作者：俞樾
朝代：清

帘幕低垂，梦中听得风声大。翠衾娇卧。翻道寒犹可。冻合〇毫，玉手拈来惰。围炉坐。又开青琐。去数梅花朵。
点绛唇
作者：俞樾
朝代：清

昼漏迟迟，洞房冰簟朝慵起。枕痕红腻。消了眉边翠。满院熏风，欲避愁无计。纱窗闭。素罗偷试。古剌瓶中水。
点绛唇
作者：俞樾
朝代：清

络纬墙根，送来一点秋消息。画楼今夕。凉透芙蓉席。月满空庭，消受梧阴碧。灯光隔。蛎窗红出。人斗金笼蟋。
点绛唇·闺中四时词
作者：俞樾
朝代：清

杨柳楼台，绣床香梦莺催醒。绮窗闲凭。人与花容称。乍脱鹴裘，尚怯春衫冷。东风紧。嫩寒犹劲。蜂蝶枝头等。
炼心石吊金正希先生
作者：俞樾
朝代：清

苍松偃蹇作龙吟，怪石横空俯万寻。我辈惊垂二分足，先生苦炼百年心。山中草木英风在，江左君臣暮气深。填海补天无一济，虞渊黯黯日先沈。
烛影摇红
作者：俞樾
朝代：清

乞巧才过，又看霜月匆匆度。烛奴灯婢早安排，专等斜阳暮。净扫梧桐院宇。谢天公、收回阵雨。小儿伶俐，先把年华，闲中偷数。香雾缤纷，夜阑摇曳芙蓉炬。星星明灭晚风前，烛泪浓如许。何必名山净土。供香花、家家笑语。两年月小，小作生辰，明年重补。
玉京秋 其一 秋声
作者：俞樾
朝代：清

良夜寂。无端送幽信，做成萧瑟。不是哀弦，亦非脆管，凄凉无匹。倾耳纱窗未已，短篱边、添个寒蟀。等闲觅。此声何处，似南仍北。我本悲秋词客。怎禁他、啾啾唧唧。冷梦催醒，微吟凄断，愁来无迹。水咽云寒，只一夜、能使愁人头白。红闺夕。休更琼楼吹笛。
玉京秋 其二 秋色
作者：俞樾
朝代：清

桐叶秃。闲庭又添得，浅黄深绿。烂漫风前，几丛水蓼，几丛霜菊。尤喜西风锦衲，雁将来、先已红足。映修竹。紫罗裳倩，绛云冠矗。一曲园中游瞩。喜秋光、斑斓满目。转忆春三，红酣香暖，反嫌粗俗。老去江郎，怎笔下、无此缤纷浓郁。萧斋读。空对秋山如沐。
玉京秋·秋声
作者：俞樾
朝代：清

良夜寂。无端送幽信，做成萧瑟。不是哀弦，亦非脆管，凄凉无匹。倾耳纱窗未已，短篱边、添个寒蟀。等闲觅。此声何处，似南仍北。我本悲秋词客。怎禁他、啾啾唧唧。冷梦催醒，微吟凄断，愁来无迹。水咽云寒，只一夜、能使愁人头白。红闺夕。休更琼楼吹笛。桐叶秃。闲庭又添得，浅黄深绿。烂漫风前，几丛水蓼，几丛霜菊。尤喜西风锦衲，雁将来、先已红足。映修竹。紫罗裳倩，绛云冠矗。一曲园中游瞩。喜秋光、斑斓满目。转忆春三，红酣香暖，反嫌粗俗。老去江郎，怎笔下、无此缤纷浓郁。萧斋读。空对秋山如沐。
玉京谣
作者：俞樾
朝代：清

生就蟫鱼命，故纸丛中，不觉垂垂老。福地嫏嬛，何曾窥见全豹。幸处处、琼笈雕成，定岁岁、瑶华分到。书城里，痴龙坐守，虫鱼亲校。丁年词赋飞兰，藻到中年，又一经独抱。郑草江花，而今都就枯槁。问箔中、食叶红蚕，更吐出、新丝多少。愁孤负、旧雨远贻缃缥。
玉蝴蝶·秋宵不寐，灯下偶成。
作者：俞樾
朝代：清

一夜西风萧瑟，天涯芳草，定自阑珊。才了春愁，秋恨又上眉端。漏迟迟、声低易断，灯黯黯、花小难圆。起凭栏。月华满地，寒透屏山。年年。鸟啼花落，旧游如梦，旧梦如烟。对酒当歌，镜中非复少时颜。碧霄迥、琼楼何处，红桥远、玉笛谁边。不成眠。且将苦语，谱入哀弦。
琐窗寒·咏骨牌
作者：俞樾
朝代：清
体裁：词

片片雕成，星星点就，绮窗游戏。精莹可爱，雅称玉人纤指。听玲琅、摩挲几回，大家促坐湘帘底。早两三细数，高擎仙掌，怕人偷视。雕几。清于水。苑错落敲棋，竹声更脆。三长四短，漫把闲愁句起。卜相逢、团栾聚头，有时巧合心暗喜。愿欢情、地久天长，莫学幺弦细。
琴西引疾归里复以诗贻之
作者：俞樾
朝代：清

问说高堂已白头，书来苦劝早归休。匆匆春梦收残局，落落晨星感昔游。廿载名场同得失，两家诗派异源流。男儿不副旂常志，尚有名山一席留。
瑞鹤仙
作者：俞樾
朝代：清

晨钟都已动。尚枕畔流连，重重春梦。科名忝乡贡。忆蟾宫丹桂，两番亲种。兄弟接踵。愧虚被、人称小宋。更春风、紫陌看花，十里玉骢飞鞚。喧哄。日中阳焰，雨后浮沤，雾馀寒凇。旋归无用。笑吾腹，已空洞。只吴门市卒，烟波渔父，两样头衔坐拥。借芝泥、聊志前尘，不堪抚弄。
瑶华
作者：俞樾
朝代：清

灵根易断，瘦影难扶，且商量调护。春寒料峭，宜位置、窈窕房栊深处。夏来赤日，怕冰玉、难禁骄暑。到九秋、渴了相如。赐与一杯琼露。冬宵冻合银瓶，莫湿透香泥，寒气凝冱。闲情料理，算岁岁、费尽绿窗心绪。芳兰娇小，好权当、负床孙抚。只几旬、消受幽香，补报养花辛苦。
瑶华慢·十月十日与内子坐小舟泛西湖看月
作者：俞樾
朝代：清

风清月白，如此良宵，算人生能几。扁舟一叶，云水外、摇过湖心亭子。橹声轧轧，把鸥鹭、联翩惊起。隔暮烟、回望红窗，认得读书灯是。天边何处琼楼，叹一落红尘，光景弹指。今宵明月，应笑我、换了鬓青眉翠。嫦娥休妒，让我辈、人间游戏。倚绮窗、共玩冰轮，约略前生犹记。
留园待云庵联
作者：俞樾
朝代：清
体裁：联

何处白云归，有乡里古招提，出西郊不半里而至；前生明月在，是佛门新公案，言东坡为五老后身。
病中呓语九首
作者：俞樾
朝代：清

历观成败与兴衰，福有根由祸有基。不过六十花甲子，酿成天下尽疮痍。无端横议起平民，从此人间事事新。三五纲常收拾起，大家齐作自由人。才喜平权得自由，谁知从此又戈矛。弱者之肉强者食，膏血成河遍地流。发奋英雄喜自强，各自提封各连坊。道路不通商断绝，纷纷海客整归装。大邦齐晋小邦滕，各自提封各自争。郡县穷时封建起，秦皇已废又重兴。几家玉帛几家戎，又是春秋战国风。太息斯时无管仲，茫茫杀气几时终。触斗相争年复年，天心垂爱亦垂怜。六龙一出乾坤定，八百诸侯拜殿前。人间锦绣似华胥，偃武脩文乐有馀。璧水桥门修礼教，山严野壑访遗书。张弛由来道似弓，聊将数语示儿童。又有二百馀年事，都入衰翁一梦中。
病中呓语九首·其一
作者：俞樾
朝代：清

历观成败与兴衰，福有根由祸有基。不过六十花甲子，酿成天下尽疮痍。
病中呓语九首·其七
作者：俞樾
朝代：清

触斗相争年复年，天心垂爱亦垂怜。六龙一出乾坤定，八百诸侯拜殿前。
病中呓语九首·其三
作者：俞樾
朝代：清

才喜平权得自由，谁知从此又戈矛。弱者之肉强者食，膏血成河遍地流。
病中呓语九首·其九
作者：俞樾
朝代：清

张弛由来道似弓，聊将数语示儿童。又有二百馀年事，都入衰翁一梦中。
病中呓语九首·其二
作者：俞樾
朝代：清

无端横议起平民，从此人间事事新。三五纲常收拾起，大家齐作自由人。
病中呓语九首·其五
作者：俞樾
朝代：清

大邦齐晋小邦滕，各自提封各自争。郡县穷时封建起，秦皇已废又重兴。
病中呓语九首·其八
作者：俞樾
朝代：清

人间锦绣似华胥，偃武脩文乐有馀。璧水桥门修礼教，山严野壑访遗书。
病中呓语九首·其六
作者：俞樾
朝代：清

几家玉帛几家戎，又是春秋战国风。太息斯时无管仲，茫茫杀气几时终。
病中呓语九首·其四
作者：俞樾
朝代：清

发奋英雄喜自强，各自提封各连坊。道路不通商断绝，纷纷海客整归装。
移居紫阳书院作
作者：俞樾
朝代：清

旧游过眼总云烟，又向吴中借一廛。韩愈偶成进学解，屈原聊赋卜居篇。高登坛坫虽非分，暂寄琴书亦是缘。输与兴公清福好，好山刚对讲堂前。昔年曾此公壶觞，三十年来半已忘。忽向雪泥重闻讯，剧怜泡影太悤忙。乌衣零落门庭换，铜狄摩挲感慨长。剩有当年旧宾客，天留老眼看兴亡。
移居紫阳书院作·其一
作者：俞樾
朝代：清

旧游过眼总云烟，又向吴中借一廛。韩愈偶成进学解，屈原聊赋卜居篇。高登坛坫虽非分，暂寄琴书亦是缘。输与兴公清福好，好山刚对讲堂前。
移居紫阳书院作·其二
作者：俞樾
朝代：清

昔年曾此公壶觞，三十年来半已忘。忽向雪泥重闻讯，剧怜泡影太悤忙。乌衣零落门庭换，铜狄摩挲感慨长。剩有当年旧宾客，天留老眼看兴亡。
红情
作者：俞樾
朝代：清

朱檐争摘。看赤琼琢就，垂垂珠菂。艳极更娇，樊素香唇略堪匹。公子金衣旧族，记生小、曾经相识。有底恨、玉椀晶盘，红泪贮涓滴。鹦粒。酒边拾。爱一捻艳脂，染成颜色。梦中小婢。何处青衣费寻觅。今日同参玉板，还检点、绮词呈佛。问綵伴、红玉可，绿珠难及。
红情
作者：俞樾
朝代：清
体裁：词

朱檐争摘。看赤琼琢就，垂垂珠菂。艳极更娇，樊素香唇略堪匹。公子金衣旧族，记生小、曾经相识。有底恨、玉碗晶盘，红泪贮涓滴。鹦粒。酒边拾。爱一捻艳脂，染成颜色。梦中小婢。何处青衣费寻觅。今日同参玉板，还检点、绮词呈佛。问綵伴、红玉可，绿珠难及。
绿意·咏菜
作者：俞樾
朝代：清

枝枝嫩绿。向竹篱小圃，鸭嘴亲斸。付与厨娘，乱切琼瑶，珍重素心盈掬。安排翠釜休轻戛，要炼取、玉脂酣足。看雪瓷、奉出兰芽，压倒蟹胥鱼鱐。知否琼筵绮席，有人拥五鼎，珍餍梁肉。脱落残牙，拌谢肥甘，不许蔬园羊蹴。天教领略冰霜味，莫负了、登盘寒玉。更瓮中、碎渍晶盐，好伴箨龙春熟。
绿意·见前
作者：俞樾
朝代：清

天生俊物。甚少年惨绿，如此寒乞。酒后茶馀，聊佐谈锋，怜伊口齿清绝。诗脾苦涩君休笑，只独抱、素心而活。看纷纷、南北杨卢，都是蜜翁瓜葛。多少朱门酒肉。觉风味与尔，甘苦全别。偶借青灯，微吐心花，终是蕙兰幽叶。佳人薄命也同调，也略颦、鸦黄娇额。只谏林、撷取孤芳，瓠史仅容名列。
罗壮节、王贞介两公祠联
作者：俞樾
朝代：清
体裁：联

由名进士起家，为名臣，一开府，一开藩，浙东西崇德报功，人与白苏共千古；是大丈夫出身，临大节，以死战，以死守，城内外矢穷援绝，天教巡远作双忠。
翁叔平侍郎以旧草五十茎寄赠云惠陵所出也敬纪以诗
作者：俞樾
朝代：清

昔臣奉使至于陈，得蓍草于陈守臣。云是太昊陵下出，千年抔土犹有神。今以宾萌居吴下，只共场师艺梧槚。何图日下故人来，贻我灵蓍可盈把。敬问此蓍何处得，非孔非姬其揆一。地符天瑞非人为，近者新从惠陵出。先持御宇十三年，削平祸乱消戈鋋。桥山弓剑閟灵气，上为卿云下醴泉。菌茁芝生不常有，产此神蓍夫岂偶。古云蓍义取之耆，定卜绵长昌厥后。草莽小臣无一能，捧蓍不问沈与升。惟从天意占中兴，万年有道兹其徵。
自题墓联
作者：俞樾
朝代：清
体裁：联

不妨姑说梦中梦；自笑已成身外身。
至常熟谒言子墓
作者：俞樾
朝代：清

郁郁佳城枕大冈，颜曾而外见文章。西河并世同传教，南国千秋此破荒。偶试弦歌偕宓子，若论豪杰过陈良。一抔土在虞山麓，禹穴姚墟共久长。
舟中三君子诗 其一 舵
作者：俞樾
朝代：清

路当平处能持重，势到穷时妙转移。只惜功多人不见，艰难惟有后人知。
舟中三君子诗 其三 纤
作者：俞樾
朝代：清

挽得茫茫既倒澜，旁人误作系援看。但誇直上扶摇易，那识居高汲引难。
舟中三君子诗 其二 篙
作者：俞樾
朝代：清

深山风雪炼奇才，入世偏工挽与推。指点教人深处去，支持出我险中来。
舟中三君子诗·舵
作者：俞樾
朝代：清

路当平处能持重，势到穷时妙转移。只惜功多人不见，艰难惟有后人知。深山风雪炼奇才，入世偏工挽与推。指点教人深处去，支持出我险中来。挽得茫茫既倒澜，旁人误作系援看。但誇直上扶摇易，那识居高汲引难。
花犯
作者：俞樾
朝代：清

问春光，何时到也，荒凉此园圃。晓来烟雾，讶凤管将调，阳气犹冱。绮崖绣巘云如绪。懵腾无意绪。只乱洒、绿纱窗外，帘织寒夜雨。庭前老梅两三枝，梅魂尚远在，罗浮深处。空寄想，孤山麓、冷香千树。霜华老、玉人未醒，幽梦起、黄昏无翠羽。且迟尔、百花头上，风流天付与。
苍颉墓
作者：俞樾
朝代：清

苍史坟前尚有碑，当年造字擅神奇。六书变体随秦汉，一画凭空本伏羲。混沌忽开天亦喜，文章多祸鬼先悲。要从皇古留真意，不使人间獬豸知。结绳以后费经营，体制于今几变更。不识何尝非快活，好奇未免太聪明。经书烧后无真本，字母传来半梵声。我声雕虫徒碌碌，可怜浪费楮先生。
苍颉墓·其一
作者：俞樾
朝代：清

苍史坟前尚有碑，当年造字擅神奇。六书变体随秦汉，一画凭空本伏羲。混沌忽开天亦喜，文章多祸鬼先悲。要从皇古留真意，不使人间獬豸知。
苍颉墓·其二
作者：俞樾
朝代：清

结绳以后费经营，体制于今几变更。不识何尝非快活，好奇未免太聪明。经书烧后无真本，字母传来半梵声。我声雕虫徒碌碌，可怜浪费楮先生。
苏州漱碧山庄联
作者：俞樾
朝代：清
体裁：联

丘壑在胸中，看垒石疏泉，有天然画意；园林甲吴下，愿携琴载酒，作人外清游。
苏州积功堂联
作者：俞樾
朝代：清
体裁：联

积累譬为山，得寸则寸，得尺则尺；功修无幸获，种豆得豆，种瓜得瓜。
莫愁湖胜棋楼联
作者：俞樾
朝代：清
体裁：联

占全湖绿水芙渠，胜国君臣棋一局；看终古雕梁玳瑁，卢家庭院燕双栖。
莳红小筑联
作者：俞樾
朝代：清
体裁：联

小筑三楹，看浅碧垣墙，淡红池沼；相逢一笑，有袖中诗本，襟上酒痕。
莺啼序
作者：俞樾
朝代：清

人生白驹过隙，早平分一半。忆生小、冷粥寒齑，十年辛苦莹案。登科记、秋风两度，蟾宫省识嫦娥面。尚寒酸苦守，青毡一灯孤馆。大好新安，草屩布袜，寄游踪汗漫。喜门外、问字人来，少年文酒游宴。想汪伦、桃花潭水，纵零落、犹留残瓣。更多情、孙楚楼头，翠尊春满。天风飘渺，送我青云，到碧城阆苑。凭綵笔、贤良射策，大礼献赋，日暖风微，未央前殿。轺车远驾，中州小住，河声岳色供游览，算书生、酬了寒窗愿。蕉隍一梦，回看总是云烟，塞翁得失都幻。名园五柳，水石清幽，又兵戈扰乱。想曩日、苏台烽火，辽海波涛，谁料生平，未衰重见。青山纵在，元亭何处，头衔聊署吴市卒，更危楼、高据西湖畔。年年夫妇清游，一叶扁舟，六桥泛遍。
莺啼序
作者：俞樾
朝代：清

金张旧推贵姓，更遭逢盛世。有琼树、秀茁兰芽，玉麟天上飞至。彩毫写、高轩丽句，传抄骤贵三都纸。早云英来降，人间赤绳双系。车马长安，烧尾宴罢，问年华正绮。控金勒、内廊飞龙，杏花红满十里。更连翩、轺车四出，收多少、春风桃李。拜车前、门下门生，鬓丝犹翠。高牙大纛，叱诧风云，受百城重寄。绝徼外、绳行沙度，墨毼青马，匍匐军门，哪容平视。元戎小队，平原大猎，三千珠履从游宴，乐生平、谱入铙歌里。飞来玉诏，金瓯名字亲题，鼎铉更待调剂。黄扉郑重，赤马从容，历中书廿四。看滕下、森森兰玉，骥子龙孙，凤阁鸾台，先后相继。朱颜未改，黑头归去，平泉花木春正好，忆蓬山、旧馆多年闲。青鸾一夕双飞，万丈瀛洲，春秋万岁。
落叶
作者：俞樾
朝代：清

扫尽巢痕旧燕莺，满天霜气晓来清。平添夜月三分色，略减秋霖几阵声。荫暍竟违平日志，归根颇动暮年情。颓唐不学飞蓬样，懒逐长风到处行。落木萧萧景最佳，今年游屐欠安排。乱山荒径难寻路，古树斜阳易感怀。敝帚千金聊坐拥，断琴三尺已深埋。此生不作南柯蚁，休问荣枯到大槐。匆匆节序九秋临，无复花阴与柳阴。寒士衣裳未裁剪，美人诗句久销沈。惊沙滚滚流难塞，伏莽重重迹转深。莫向亭皋频极目，萧条千里总伤心。秋风不设护花铃，任扑云亭又水亭。辟荔墙垣犹有剩，梧桐院落最先听。烂红乾翠都堪惜，转绿回黄不暂停。我亦人间一蒲柳，敢同松柏斗遐龄。
落叶·其一
作者：俞樾
朝代：清

扫尽巢痕旧燕莺，满天霜气晓来清。平添夜月三分色，略减秋霖几阵声。荫暍竟违平日志，归根颇动暮年情。颓唐不学飞蓬样，懒逐长风到处行。
落叶·其三
作者：俞樾
朝代：清

匆匆节序九秋临，无复花阴与柳阴。寒士衣裳未裁剪，美人诗句久销沈。惊沙滚滚流难塞，伏莽重重迹转深。莫向亭皋频极目，萧条千里总伤心。
落叶·其二
作者：俞樾
朝代：清

落木萧萧景最佳，今年游屐欠安排。乱山荒径难寻路，古树斜阳易感怀。敝帚千金聊坐拥，断琴三尺已深埋。此生不作南柯蚁，休问荣枯到大槐。
落叶·其四
作者：俞樾
朝代：清

秋风不设护花铃，任扑云亭又水亭。辟荔墙垣犹有剩，梧桐院落最先听。烂红乾翠都堪惜，转绿回黄不暂停。我亦人间一蒲柳，敢同松柏斗遐龄。
葛贤墓
作者：俞樾
朝代：清

五人墓畔一抔土，尚有残碑留废圃。其人更在五人前，一样英名照千古。相传有明万历中，织造太监来孙隆。六门税吏虎而冠，诛求不顾闾阎空。葛将军，真铁漠，蕉扇一挥吴市乱。老拳毒手各争雄，霹雳青天狐鼠窜。束身归罪官吏愁，锒铛掷地寒飕飕。男儿死耳复何恨，含笑愿从要离游。戴吾头来竟不死，从此义声动吴市。后来颜马沈杨周，五人乃是闻风起。我寻五人墓，因至将军坟。当时国事何纷纷，赤丸斫吏固恶俗，铜山破贼真奇勋，斯人不愧称将军。山塘七里烟波活，芳草离离埋侠骨。后人倘访五人碑，无忘有此一条葛。
蓦山溪·与内子同至西湖诂经精舍作
作者：俞樾
朝代：清

琴书跌宕，老作西湖长。精舍对南屏，好览遍、云山苍茫。年年浪迹，未辨钓鱼船，湖楼上，秋容爽，聊寄烟波想。烟波淡荡，容得闲鸥两。入道是刘樊，愧草草、未离尘网。旧游如梦，过眼不须提，摇双桨，同游赏，粗不浮生枉。
薄媚摘遍
作者：俞樾
朝代：清

玉笙残，铜斗涩，斑管抛荒久。浪传钞，词两卷，原非秦七黄九。苏完才子，管领苏台，为政最风流。兴往情来，琼瑶赠我报之玖。拌作词场冯妇。齿冷屯田柳。重检点，箧中书，刊成百卷还又。花间婪尾，尖合浮屠，赖有此编留。买菜求添，沾沾可笑否。
薄媚摘遍·前词甫脱稿，闻竹樵方伯行至安肃，笙鹤来迎，为之投笔泪下，因又成一首嗣后，词兴阑珊矣
作者：俞樾
朝代：清

凤城春、燕市酒，才唱阳关引。怪无端、风雪里，传来消息悲哽。临歧催赋，白海棠词，此意已凄清。翰墨留题，苏完两字谶先定。我本吟毫枯冷，不是张三影。朝竹屋，暮梅溪，凭君助我清兴。棕榈仙馆，花犯新词，此后有谁赓。掷笔凄然，空斋暮色暝。
虞美人 其一 晴湖
作者：俞樾
朝代：清

晓烟乍破青山醒。镜里明妆靓。迷离金碧滉楼台。不信人间此外、有蓬莱。画船箫鼓时来往。绿水春摇荡。迟迟听彻凤林钟。要看斜阳一抹、上雷锋。
虞美人 其三 月湖
作者：俞樾
朝代：清

一轮乍透疏林缺。洗尽人间热。湖心亭上倚阑干。便觉琼楼玉宇、在尘寰。树阴满地流萍藻。夜静光愈皎。天心水面两相摩。时有银刀拨刺、跃金波。
虞美人 其二 雨湖
作者：俞樾
朝代：清

乱珠点点抛来疾。山气浓于墨。眼前何处认南屏。但见空濛远水、接天青。兰桡整日堤边歇。谁更携游屐。烟蓑雨笠坐孤蓬。只好红衣画个、老渔翁。
虞美人 其四 雪湖
作者：俞樾
朝代：清

青山一夜头都白。大地琼瑶积。玉龙百万戏长空。只剩红墙半角、是行宫。何人载酒来相就。要与严寒斗。堤边几树老槎枒。误认疏疏落落、尽梅花。
虞美人·晴湖
作者：俞樾
朝代：清

晓烟乍破青山醒。镜里明妆靓。迷离金碧滉楼台。不信人间此外、有蓬莱。画船箫鼓时来往。绿水春摇荡。迟迟听彻凤林钟。要看斜阳一抹、上雷锋。乱珠点点抛来疾。山气浓于墨。眼前何处认南屏。但见空濛远水、接天青。兰桡整日堤边歇。谁更携游屐。烟蓑雨笠坐孤蓬。只好红衣画个、老渔翁。一轮乍透疏林缺。洗尽人间热。湖心亭上倚阑干。便觉琼楼玉宇、在尘寰。树阴满地流萍藻。夜静光愈皎。天心水面两相摩。时有银刀拨刺、跃金波。青山一夜头都白。大地琼瑶积。玉龙百万戏长空。只剩红墙半角、是行宫。何人载酒来相就。要与严寒斗。堤边几树老槎枒。误认疏疏落落、尽梅花。
蝶恋花·题蒯子范太守行看子
作者：俞樾
朝代：清

大好梧桐庭院里。修竹娟娟，几席凉于水。扫地焚香闲坐此。韦苏州后先生矣。老带庄襟谁得似。一片冰心，写上云蓝纸。看取方池清见底。亭亭立者花君子。
蟠龙石
作者：俞樾
朝代：清

两龙夭矫戏宫柱，一龙飞上九天舞，一龙不胜堕泥土。何时蜿蜒来此山，山中之石遂千古。我思劫运当年遭，骨肉竟尔干戈操。雨中羊毛打更湿，城上燕子飞逾高。燕子飞来龙遁去，莽莽风云竟何处。金陵形势空复雄，不是龙蟠是虎踞。何如此山清且幽，道旁片石龙来游。白笼之庵一炬烬，龙兮龙兮何不长此留。云冥冥，风谡谡，怒捲松涛满山谷。龙虽失水尚有神，长使蚊雷静三伏。我来问石石不知，但惊此石何离奇。至今父老石边坐，犹话龙衣指地时。
解语花·灯火或灼灿四射，细碎有声，俗云主有客来，蝉连长语
作者：俞樾
朝代：清

寒灯焰小，骤讶飘扬，历乱抽琼叶。翠膏微沸。凝眸处、细语宛闻啾哳。奇花漫结。偏对我、清谈飞屑。情黯然、怨绿愁红，诉与光明佛。清绝萧斋拜月。奈闲愁逗引，无故饶舌。夜深休说。银釭畔、生怕暗将春泄。吟怀正郁。且任尔、淡描轻抹。卜曙窗、挥麈人来，同晓蝉喧聒。
解连环
作者：俞樾
朝代：清

苦心旋干。尚狐疑未定，已埋重搰。趁漏静、纤指推敲，乍移换羽宫，一行鳞列。转绿回黄，认来往、双双蛩蟨。任先偏后伍，鸾凤换巢，鸟鼠同穴。灯前破颜一笑。笑灵机顿转。前后都活。宛画成、八卦先天，看错综阴阳，奇偶重叠。斗角勾心，也算擅、红闺奇点。恁前人、翠髯撚断，十棋便辍。
诉衷情 其一 七夕和竹樵翁二首
作者：俞樾
朝代：清
体裁：词

晴窗赋罢曝衣篇。瓜果又开筵。玉阶再拜牛女，能否降云軿。将彩缕，月中穿。望远天。不知天巧，付与鸳针，送到谁边。
诉衷情 其二 七夕和竹樵翁二首
作者：俞樾
朝代：清
体裁：词

天孙笑语谢人间。吹落碧云端。怪他世上儿女，何事太缠绵。陈玉盒，捧金盘。露华寒。不如收拾，我替安排，富贵神仙。
诉衷情·七夕和竹樵翁二首
作者：俞樾
朝代：清

晴窗赋罢曝衣篇。瓜果又开筵。玉阶再拜牛女，能否降云軿。将彩缕，月中穿。望远天。不知天巧，付与鸳针，送到谁边。天孙笑语谢人间。吹落碧云端。怪他世上儿女，何事太缠绵。陈玉盒，捧金盘。露华寒。不如收拾，我替安排，富贵神仙。
读经偶得 选二 其一
作者：俞樾
朝代：清
体裁：古风

六经皆可注，不可注者诗。诗人化为土，千古存其辞。其辞虽可读，其义不可思。即如谷风篇，云是弃妇为。而妇见弃故，孔子不必知。今欲求其解，岂可空言治。泾渭何所指，方舟何所施。必其家庭事，琐屑皆得之。而后此诗义，明白无所疑。
读经偶得 选二 其二
作者：俞樾
朝代：清
体裁：古风

不然诗虽存，诗义终支离。论语首学而，其教先自治。继之以为政，而后论所施。孟子则不然，所重在救时。知言与养气，姑弗遽及斯。先载齐与梁，两君问答词。其于本末间，似乎倒置之。尼山与邹峄，同为万世师。何敢妄拟议，愿为深长思。
读经偶得·选二
作者：俞樾
朝代：清

六经皆可注，不可注者诗。诗人化为土，千古存其辞。其辞虽可读，其义不可思。即如谷风篇，云是弃妇为。而妇见弃故，孔子不必知。今欲求其解，岂可空言治。泾渭何所指，方舟何所施。必其家庭事，琐屑皆得之。而后此诗义，明白无所疑。不然诗虽存，诗义终支离。论语首学而，其教先自治。继之以为政，而后论所施。孟子则不然，所重在救时。知言与养气，姑弗遽及斯。先载齐与梁，两君问答词。其于本末间，似乎倒置之。尼山与邹峄，同为万世师。何敢妄拟议，愿为深长思。
读经偶得两当轩集有何事不可为咏史二首即效其体·其一
作者：俞樾
朝代：清
体裁：古风

何事不可为，乃妄学尧舜。功高国愈危，权重主亦震。九锡书方来，三让表已定。天子愿避贤，群公竞劝进。太常具礼仪，太史奏瑞应。于是高筑坛，威仪一何盛。曰皇帝臣某，谨以元牡请。神器无久旷，天位宜早正。臣敢执小节，而久稽大命。乃召故君来，朕命尔其听。庸建尔上公，往哉罔勿敬。无何让王薨，乃以天子赠。车驾自临送，震悼若弗胜。呜呼将谁欺，欺天天不信。唐宋均尔尔，吾无责魏晋。
调三六桥
作者：俞樾
朝代：清

里外湖堤两六桥，相传一十二条桥。诗人别有六桥在，三六居然十八桥。
调笑令 四首 其一
作者：俞樾
朝代：清
体裁：词

春浅。春浅。谁家曲栏深院。落花蝴蝶团团。只逐东风转旋。旋转。旋转。◆了春光一半。
调笑令 四首 其二
作者：俞樾
朝代：清
体裁：词

微雨。微雨。小庭乍消残暑。扁舟去采芙蕖。收得荷盘露珠。珠露。珠露。滴入莲心便苦。
调笑令·其三
作者：俞樾
朝代：清
体裁：词

秋蛩。秋蛩。一宵苦吟谁共。月明万里长空。只有怀人梦同。同梦。同梦。凉透罗衾独拥。
调笑令·其四
作者：俞樾
朝代：清
体裁：词

风细。风细。纸窗又添寒意。关河雨雪靡靡。辛苦长征未归。归未。归未。折得梅花谁寄。
调笑令·四首
作者：俞樾
朝代：清

春浅。春浅。谁家曲栏深院。落花蝴蝶团团。只逐东风转旋。旋转。旋转。◆了春光一半。微雨。微雨。小庭乍消残暑。扁舟去采芙蕖。收得荷盘露珠。珠露。珠露。滴入莲心便苦。秋蛩。秋蛩。一宵苦吟谁共。月明万里长空。只有怀人梦同。同梦。同梦。凉透罗衾独拥。风细。风细。纸窗又添寒意。关河雨雪靡靡。辛苦长征未归。归未。归未。折得梅花谁寄。
财神庙联
作者：俞樾
朝代：清
体裁：联

无以为宝，唯善以为宝，则财恒足矣；义然后取，人不厌其取，又从而招之。
贺丁丙六十寿联
作者：俞樾
朝代：清
体裁：联

十万卷收有用图书，四部补完天府册；三千善积无边功德，百年修到地行仙。
贺吴云70寿联
作者：俞樾
朝代：清
体裁：联

合千古之寿寿公，永保用，永保享，左鼎右彝，坐两罍轩，居然三代上；以十年之长长我，六十耆，七十老，望衡对宇，隔一条巷，有此二闲人。
贺孙中探花联
作者：俞樾
朝代：清
体裁：联

湖山恋我，我恋湖山，然老夫耄矣；科第重人，人重科第，愿吾孙勉之。
贺应宝时60寿联
作者：俞樾
朝代：清
体裁：联

母九旬、儿六旬，更欣绕膝人多，商瞿五十岁后兰玉丛生，得峥嵘五男子；官二品、阶一品，尤喜乞身归早，灵隐三天竺外园林胜地，有突兀三层楼。
贺应宝时60寿联
作者：俞樾
朝代：清
体裁：联

长于我一月有余，忆卅六载前同列贤书，蕊榜并题年廿四；亲在堂九旬将届，合百五十岁三周大衍，兰陔兼祝母千秋。
贺应宝时母七十八寿联
作者：俞樾
朝代：清
体裁：联

距花朝五日，开萱寿八旬，吴下刚翻新菊部；酌春酒三杯，披仙衣一品，怀中行抱小兰孙。
贺张兆栋母八十寿联
作者：俞樾
朝代：清
体裁：联

慈云从京国而来，为秦蜀皖粤诸大邦万家生佛；爱日至苏台更永，与中丞廉访两贤母三寿作朋。
贺张应昌八十寿联
作者：俞樾
朝代：清
体裁：联

万卷拥书城，精神满腹，著作等身，积卅年雪案萤窗，尤于麟经有得；两回游泮水，净土潜修，名场倦踏，看明载苍颜鹤发，重歌鹿鸣而来。
贺张豫立50寿联
作者：俞樾
朝代：清
体裁：联

不福星，真福星，即此一言，可为君寿；已五十，又五十，请至百岁，再征吾文。
贺恩锡54寿联
作者：俞樾
朝代：清
体裁：联

白香山五十四官苏州，早见诗篇满吴郡；范纯仁六月中赐生日，行看制草出东坡。
贺曾国藩六十寿联
作者：俞樾
朝代：清
体裁：联

大勇在安民，运际中兴出名世；小春欣遇闰，天教两度祝延龄。
贺朱母赵太淑人六十寿联寿联
作者：俞樾
朝代：清
体裁：联

三珠树环侍一金萱，添个比肩人，来助彩衣舞；周甲年刚逢建寅月，留将婪尾酒，敬祝锦堂春。
贺李鸿章七十寿联
作者：俞樾
朝代：清
体裁：联

五百年名世之才，上纬天维、下理地轴；七十载从心所欲，西摩月镜、东弄日珠。
贺李鸿章七十寿联
作者：俞樾
朝代：清
体裁：联

岳降崧生，溯道光三年，到光绪八载；羔炰酒载，先上元十日，祝元老千秋。
贺李鸿章五十寿联
作者：俞樾
朝代：清
体裁：联

以岁之正，以月之令，春酒一尊，为相公寿；治内用文，治外用武，长城万里，殿天子邦。
贺李鸿章寿联
作者：俞樾
朝代：清
体裁：联

天生以为社稷；人望之若神仙。
贺李鸿章母八十寿联
作者：俞樾
朝代：清
体裁：联

花下板舆来，自皖而两浙而三吴而潇湘洞庭，数千里瞻拜慈云，凤鸟舞，鸾鸟歌，颂无量寿佛；床头朝笏满，有子为宰相为节度为观察转运，五百年特钟间气，玉策贤，金策圣，作中兴名臣。
贺李鸿章母八十寿联
作者：俞樾
朝代：清
体裁：联

起居八座，亦多寿，亦多男，先百花生日，祝慈荫长春，凤舞鸾歌，遍浙水东西、洞庭南北；文昌六星，有上将，有上相，以万石家风，佐熙朝景运，金昆玉友，比荀龙少二、贾虎增三。
贺沈秉成五十寿联
作者：俞樾
朝代：清
体裁：联

以玉堂客作金山主人，旌节将移，且为第一泉小住；歌鹤南飞和大江东去，茱萸未老，好补重九日清游。
贺潘世恩孙婚联
作者：俞樾
朝代：清
体裁：联

门第旧金张，喜宰相文孙，刚配状元娇女；倡随小梁孟，缔百年嘉耦，恰当十月阳春。
贺潘曾玮五十寿联
作者：俞樾
朝代：清
体裁：联

以名父子，生宰相家，有德业事功，文章气节；当中兴年，祝无量寿，是英雄儒雅，富贵神仙。
贺潘曾玮六十双寿联
作者：俞樾
朝代：清
体裁：联

相门硕望，郎署清才，功德在珂乡，骥子龙孙能济美；一阳将生，六旬初度，笙歌围绮席，木公金母共长春。
贺濮少霞七十寿联
作者：俞樾
朝代：清
体裁：联

陆放翁于老学庵中，话成都旧游，灯市笙歌正月节；白乐天从大历年间，到会昌初载，香山诗酒七旬人。
贺王廷鼎母70寿联
作者：俞樾
朝代：清
体裁：联

愿岁岁今朝，以腊八良辰，陈千秋雅戏；祝婆婆老福，从古稀七十，到上寿百年。
贺王廷鼎母七十寿联
作者：俞樾
朝代：清
体裁：联

愿岁岁今朝，以腊八良辰，陈秋千雅戏；祝婆婆老福，从古稀七十，到上寿百年。
贺许乃钊七十寿联
作者：俞樾
朝代：清
体裁：联

前词苑，后封疆，频年养望湖山，绿野优游，共推老福；内儒书，外释典，每夕纵谈名理，青灯滋味，还似儿时。
贺金安清60寿联
作者：俞樾
朝代：清
体裁：联

推倒一世豪杰，开拓万古心胸，陈同甫一流人物，如是如是；醉吟旧诗几篇，闲尝新酒数盏，白香山六十岁时，仙乎仙乎。
贺韩耀辉妻五十寿联
作者：俞樾
朝代：清
体裁：联

膝前种五树桂，天上拜五花封，正仲春鳦降鹒鸣，共祝五旬寿母；报国提一旅师，传家罗一床笏，看诸子文通武达，同披一品仙衣。
赠曾国藩联
作者：俞樾
朝代：清
体裁：联

退之工文辞，学者从而师事；司马相中国，远人服其威名。
赵北河渡十二连桥
作者：俞樾
朝代：清

南垂北际认苍茫，转觉烟波似故乡。一水略清燕赵气，重关曾划宋辽疆。鸭头浪小渔舟稳，雁齿桥平客路长。惭愧元龙湖海士，也来车铎走郎当。
赵景贤祠联
作者：俞樾
朝代：清
体裁：联

在乡义士，在朝忠臣，百战艰难，至死不二；有唐睢阳，有宋信国，千秋俎豆，得公而三。
退省庵联
作者：俞樾
朝代：清
体裁：联

佳处便为家，是邵子行窝，谢公别墅；成功聊小憩，占圣湖千顷，明月三台。
送入我门来
作者：俞樾
朝代：清

如愿频呼，痴情易遂，殷勤托付东风。但愿明年，欢乐一家同。北堂萱草春长在，似海上蟠桃千载红。又山妻，病去孙儿孙女，关煞开通。更愿儿曹得路，聊博一官捧檄，免叹飘蓬。快婿连翩，翔步到蟾宫。山人窃据名山席，看公鼎侯碑加倍丰。正烽烟净扫，年丰民乐，四海拥拥。
适园联
作者：俞樾
朝代：清
体裁：联

似入万重山，不离三亩地；欲穷千里目，更上一层楼。
醉春风
作者：俞樾
朝代：清

独下华严界。飙轮来往快。鸾飘凤泊待如何，耐。耐。耐。白石先生，赤牛都尉，久居人外。变换桑田海。消磨云梦芥。八琼秘诀竟无功，在。在。在。玉笈金箱，赤文绿字，结成奇彩。
醉春风
作者：俞樾
朝代：清

见说招仙阁，星桥人驾鹊。待凭青鸟寄缠绵，莫。莫。莫。弱水无鱼，阆风稀雁，十年萧索。神剑销青锷。元关藏玉钥。卢敖劝作九垓游，诺。诺。诺。枯死江花，剪残邱锦，请从君约。
醉翁操
作者：俞樾
朝代：清

神仙。飘然。乘鸾。去人间。千年。惟馀白云常漫漫。洞中仙鹤蹁跹。呼白猿。洞口种芝田。不与人世人往还。后来苯伯，希冀升天。偶游石室，偷得丹经数篇。食肉芝兮腥膻。饮玉浆兮枯干。终年丹灶边。开炉空化烟。仰首望云端。杳无仙者飞下天。
醉翁操
作者：俞樾
朝代：清
体裁：词

英雄。雕弓。青锋。吐长虹。如龙。时来笑谈成奇功。不然归卧山中。从赤松。不受侥侯封。世外高蹈何处逢。贩夫贾竖，头脑冬烘。吓人腐鼠，云是千钟万钟。俄得之而隆隆。倏失之而空空。沉酣春梦中，沾沾田舍翁。一例可怜虫。尔曹安识奇士踪。
醉翁操
作者：俞樾
朝代：清

英雄。雕弓。青锋。吐长虹。如龙。时来笑谈成奇功。不然归卧山中。从赤松。不受侥侯封。世外高蹈何处逢。贩夫贾竖，头脑冬烘。嚇人腐鼠，云是千钟万钟。俄得之而隆隆。倏失之而空空。沉酣春梦中，沾沾田舍翁。一例可怜虫。尔曹安识奇士踪。
醉花阴·咏自鸣钟
作者：俞樾
朝代：清

轧轧声中昏又晓。暗运机关巧。帘幕寂无人，忽听叮咚，幽梦惊回悄。金针镇日冰轮绕。旋转何时了。莫道不销魂，听取声声，只是催人老。
采桑子
作者：俞樾
朝代：清

闲中检点闲功课，死是禅心。活是仙心。一样工夫两样心。闲中领略闲滋味，苦是诗心。辣是稳心。两样精神一样心。宵声并向宵来听，清是钟声。和是箫声。一样宫商两样声。秋声分向秋来听，哀是蛩声。怨是蝉声。两样心肠一样声。无边春色随天付，闹是杨花。静是兰花。一样天工两样花。有情芳讯随年度。嫩是莲花。老是梅花。两样年华一样花。兰因絮果更番换，愁是春人。悲是秋人。一样襟怀两样人。烟蓑雨笠寻常好，瘦是山人。寒是津人。两样生涯一样人。
采桑子·其一
作者：俞樾
朝代：清

闲中检点闲功课，死是禅心。活是仙心。一样工夫两样心。闲中领略闲滋味，苦是诗心。辣是稳心。两样精神一样心。
采桑子·其三
作者：俞樾
朝代：清

无边春色随天付，闹是杨花。静是兰花。一样天工两样花。有情芳讯随年度。嫩是莲花。老是梅花。两样年华一样花。
采桑子·其二
作者：俞樾
朝代：清

宵声并向宵来听，清是钟声。和是箫声。一样宫商两样声。秋声分向秋来听，哀是蛩声。怨是蝉声。两样心肠一样声。
采桑子·其四
作者：俞樾
朝代：清

兰因絮果更番换，愁是春人。悲是秋人。一样襟怀两样人。烟蓑雨笠寻常好，瘦是山人。寒是津人。两样生涯一样人。
采桑子慢·赠旧时歌者
作者：俞樾
朝代：清

徐娘半老，云鬓风鬟憔悴。尚凭仗春风弦索，小作生涯。见说当年，艳名传播满苏台。灯船虎阜，香车鹤市，第一金钗。往事已非，盛年难再，摇落堪哀。问何处、枇杷门巷，杨柳楼台，我亦飘零。酒边清泪不胜揩。美人迟暮，英雄老去，一样情怀。
采绿吟
作者：俞樾
朝代：清

海客东瀛外，讶锦字、即日飞来。裁笺乍寄，发函旋读，鱼雁疑猜。尺书何止是，云林赉、鲁论一部相偕。想年来，吾妻岛，人文殊胜前代。遥望五龙山，征帆卸、闺人愁损眉黛。弱女泣呱呱，叹耗尽胸怀。愿浮槎、重到中华，风涛险、琴书欠安排。停云意，梅岭送春，兰缄试开。
金盏子·用吴草窗体。徐花农孝廉出新意，制暖锅见赠，赋此谢之，
作者：俞樾
朝代：清

雪碗冰瓯，笑腐儒酸味，这般萧索。良友劝加餐，俄春意，融融暖回杯杓。就中兽碳频添，更温肠新瀹。安顿好，随他冻醪寒菜，终堪咀嚼。羹臛。杂脾臄。罗列处，中央到四角。浑如妙莲一朵，雕盘内、高低大小错落。愧无玉鲙金齑，只寻常藜藿。佳名好、还以一品头衔，转奉徐邈。
金缕曲
作者：俞樾
朝代：清

海外云帆到。盼凉秋、香轮宝马，玉人来早。谁料丁沽西风恶，吹散巫云飘渺。只十日、红消香耗。陡使绮怀无聊赖，莽天涯、何处寻芳草。思旧事，愁如捣。南天烽火何时扫。忆频年、漂流穷海，结庐荒岛。乍逗河阳春消息，无奈名花便稿。剩膝下、金銮娇小。纵使玉箫重来日，想韦皋、应已年华老。空辗转，系怀抱。
金缕曲
作者：俞樾
朝代：清
体裁：词

花信匆匆度。算春来、懵懂一醉，绿阴如许。万紫千红飘零尽，凭仗东风送去。更不问、埋香何处。却笑痴儿真痴绝，感年华、写出伤心句。春去也，哪能驻。浮生大抵无非寓。漫流连、鸣鸠乳燕，落花飞絮。毕竟韶华何尝老，休道春归太遽。看岁岁、朱颜犹故。我亦浮生蹉跎甚，坐花阴、未觉斜阳暮。凭彩笔，绾春住。
金缕曲·次女绣孙
作者：俞樾
朝代：清

次女绣孙，倚此咏落花，词意凄惋。有云：“叹年华，我亦愁中老”，余谓少年人不宜作此，因广其意，亦成一阕。花信匆匆度。算春来、瞢腾一醉，绿阴如许！万紫千红飘零尽，凭仗东风送去。更不问、埋香何处？却笑痴儿真痴绝，感年华、写出伤心句：“春去也，那能驻？”浮生大抵无非寓。慢流连、鸣鸠乳燕，落花飞絮。毕竟韶华何尝老，休道春归太遽。看岁岁朱颜犹故。我亦浮生蹉跎甚，坐花阴、未觉斜阳暮。凭彩笔，绾春住。
钗头凤 其一 二首
作者：俞樾
朝代：清
体裁：词

蓬莱岛。风光好。昔年曾记游春到。春消息。来无迹。锦筝潜听，玉书偷译。密。密。密。仙源杳。桃花老。武陵迷了渔郎棹。秋风夕。谁家笛。信沉青鸟，字消乌鲗。觅。觅。觅。
钗头凤 其二 二首
作者：俞樾
朝代：清
体裁：词

稽中散。从来懒。偶然偷吃胡麻饭。陈杯杓。同谐谑。玉女投壶，月公行簙。乐。乐。乐。芙蓉岓。茱萸畔。一年光景看看晚。东飞雀。南飞鹤。投我琼瑶，报之红◆。薄。薄。薄。
钗头凤·二首
作者：俞樾
朝代：清

蓬莱岛。风光好。昔年曾记游春到。春消息。来无迹。锦筝潜听，玉书偷译。密。密。密。仙源杳。桃花老。武陵迷了渔郎棹。秋风夕。谁家笛。信沉青鸟，字消乌鲗。觅。觅。觅。稽中散。从来懒。偶然偷吃胡麻饭。陈杯杓。同谐谑。玉女投壶，月公行簙。乐。乐。乐。芙蓉岓。茱萸畔。一年光景看看晚。东飞雀。南飞鹤。投我琼瑶，报之红◆。薄。薄。薄。
长寿仙·寿竹樵方伯六十
作者：俞樾
朝代：清

七载旬宣。是坐镇苏台，诗酒神仙。绮筵飞玉盏，正永昼如年。却好松凉夏健。紫薇仙署棕榈馆。旧雨客来，愿年年此日，共醉花前。记否崎岖兵间。似慷慨王章，辛勤陶侃。喜今蔗境甜，又翠窗朱轩。管领莺花茂苑。乍交庚伏炎犹浅。一阕小词，侑瑶觞、也算唱和诗篇。
闻戒篇
作者：俞樾
朝代：清

冲飙海外起，宿乌林中飞。吾家环堵室，无事不启扉。昨闻海氛恶，出门问是非。是时天戒寒，雨后日色微。传呼县官来，父老迎旌旗。官言寇甚急，一方如病痱。止可守乡里，去此将何依。尔曹各努力，学著短后衣。呜呼三镇兵，甲冑老生虮。一朝尽败没，火伴归者稀。吾民素恇怯，岂足张兵威。不闻舂尔粮，不见治尔装。老幼一船载，不知往何方。皆云寇且至，安问梓与桑。复有多田翁，欲去忧田荒。姑且营菟裘，一椽租山乡。那知山中地，狐狸而豺狼。有朝伏莽起，空尔橐与囊。客自杭州来，亦言如蜩螗。十室九则空，存者心傍徨。顿令数日内，价高黄头郎。噫嘻此何象，平日真羲黄。军门下一檄，尔民其偕来。遂令草莽臣，竞拜御史台。周生何晃晃，大吏曰尔才。畀尔银一流，聊治酒一杯。为我酌乡里，毋或生疑猜。人各自为守，寇来何有哉。长揖谢大吏，敢弗竭驽骀。退而谋之众，众皆癫如雷。小市铸剑戟，健儿集舆儓。聚柝夜数辈，磨盾日几回。一笑语诸公，公等皆将材。我家乌山下，尚有屋数间。此邦既喧鬨，不如归故山。舣舟柴门外，迎者双白鹇。室中旧木榻，门上新铜锾。奴樵山之麓，婢钓溪之湾。东家刈稻去，西家采菱还。是时新谷入，农务方就闲。家家招食新，村酒盛花蛮。颇怪避地客，日日来叩关。已闻命召虎，未见朝侯狦。太息勿复道，吾其田间跧。
闻戒篇·其一
作者：俞樾
朝代：清

冲飙海外起，宿乌林中飞。吾家环堵室，无事不启扉。昨闻海氛恶，出门问是非。是时天戒寒，雨后日色微。传呼县官来，父老迎旌旗。官言寇甚急，一方如病痱。止可守乡里，去此将何依。尔曹各努力，学著短后衣。呜呼三镇兵，甲冑老生虮。一朝尽败没，火伴归者稀。吾民素恇怯，岂足张兵威。
闻戒篇·其三
作者：俞樾
朝代：清

军门下一檄，尔民其偕来。遂令草莽臣，竞拜御史台。周生何晃晃，大吏曰尔才。畀尔银一流，聊治酒一杯。为我酌乡里，毋或生疑猜。人各自为守，寇来何有哉。长揖谢大吏，敢弗竭驽骀。退而谋之众，众皆癫如雷。小市铸剑戟，健儿集舆儓。聚柝夜数辈，磨盾日几回。一笑语诸公，公等皆将材。
闻戒篇·其二
作者：俞樾
朝代：清

不闻舂尔粮，不见治尔装。老幼一船载，不知往何方。皆云寇且至，安问梓与桑。复有多田翁，欲去忧田荒。姑且营菟裘，一椽租山乡。那知山中地，狐狸而豺狼。有朝伏莽起，空尔橐与囊。客自杭州来，亦言如蜩螗。十室九则空，存者心傍徨。顿令数日内，价高黄头郎。噫嘻此何象，平日真羲黄。
闻戒篇·其四
作者：俞樾
朝代：清

我家乌山下，尚有屋数间。此邦既喧鬨，不如归故山。舣舟柴门外，迎者双白鹇。室中旧木榻，门上新铜锾。奴樵山之麓，婢钓溪之湾。东家刈稻去，西家采菱还。是时新谷入，农务方就闲。家家招食新，村酒盛花蛮。颇怪避地客，日日来叩关。已闻命召虎，未见朝侯狦。太息勿复道，吾其田间跧。
隔帘听·夏夜大雨
作者：俞樾
朝代：清

正喜漏沉宵静，陡送繁声到。琤瑽不是先时小。是骤雨跳珠，怒号万窍。织女恼。把银河、半空倾倒。风声暴。雷声旋绕。蝶梦惊回悄。桃笙竹簟寒生峭。有老妻关切，隔房先报。夜凉了。须斟酒、罗衾添好。
集字联
作者：俞樾
朝代：清
体裁：联

一书再书，华外无史；十里五里，松下有人。
集字联
作者：俞樾
朝代：清
体裁：联

三世长者，是有令望；百岁老人，还如童年。
集字联
作者：俞樾
朝代：清
体裁：联

不离世而立；乃与天为徒。
集字联
作者：俞樾
朝代：清
体裁：联

不遇九方，遂无神物；周历五岳，非复常人。
集字联
作者：俞樾
朝代：清
体裁：联

世有令德在君子；心乎爱民惟仁人。
集字联
作者：俞樾
朝代：清
体裁：联

世登上理有极乐；臣除经义无壹长。
集字联
作者：俞樾
朝代：清
体裁：联

为乐极之五六日；著书可以十万言。
集字联
作者：俞樾
朝代：清
体裁：联

乡居且复修农政；兴至时还角酒兵。
集字联
作者：俞樾
朝代：清
体裁：联

书无经史，咸极其义；山有土石，分为之辞。
集字联
作者：俞樾
朝代：清
体裁：联

乱流自起灭；远山时有无。
集字联
作者：俞樾
朝代：清
体裁：联

从叶流根，是为敦本；因云兴雨，所以济时。
集字联
作者：俞樾
朝代：清
体裁：联

以诗作史乃无秽；称石为公自不孤。
集字联
作者：俞樾
朝代：清
体裁：联

修竹不孤君是矣；清风在户我招之。
集字联
作者：俞樾
朝代：清
体裁：联

儒生任职弹琴治；廉吏迁官载石行。
集字联
作者：俞樾
朝代：清
体裁：联

六一居士，喜集金石；九十春光，宜养祥和。
集字联
作者：俞樾
朝代：清
体裁：联

初念长明，如暴之日；壹成不动，所乐者山。
集字联
作者：俞樾
朝代：清
体裁：联

功德既高，长在国史；金石之乐，下及臣家。
集字联
作者：俞樾
朝代：清
体裁：联

古书旧校汉天禄；盛世今参晋永和。
集字联
作者：俞樾
朝代：清
体裁：联

叩户从来无俗迹；抱诗所在有清声。
集字联
作者：俞樾
朝代：清
体裁：联

同人于门，冠冕所集；君子表微，文字之祥。
集字联
作者：俞樾
朝代：清
体裁：联

吏号神君，民歌众母；国有桢干，士赖楷模。
集字联
作者：俞樾
朝代：清
体裁：联

吕氏博议，自然通畅；中郎独断，大有发明。
集字联
作者：俞樾
朝代：清
体裁：联

君于诗学自卓绝；我所师资无阿私。
集字联
作者：俞樾
朝代：清
体裁：联

君子修德，无不获报；儒者明理，奚为费辞。
集字联
作者：俞樾
朝代：清
体裁：联

圣世重兴武七德；诸君同负史三长。
集字联
作者：俞樾
朝代：清
体裁：联

大雅不群自宏远；盛时所乐是清平。
集字联
作者：俞樾
朝代：清
体裁：联

天之生民，有物有则；学无常师，乃一乃精。
集字联
作者：俞樾
朝代：清
体裁：联

奉华作神有春色；为石立史无秽辞。
集字联
作者：俞樾
朝代：清
体裁：联

官位早从三事后；文章尚在六朝前。
集字联
作者：俞樾
朝代：清
体裁：联

家无长物，琴书自乐；天生高人，风雅之宗。
集字联
作者：俞樾
朝代：清
体裁：联

家有小园，足以独乐；年当大董，自然长生。
集字联
作者：俞樾
朝代：清
体裁：联

家除图史无长物；天自风月娱高人。
集字联
作者：俞樾
朝代：清
体裁：联

山去天不远；石无土而高。
集字联
作者：俞樾
朝代：清
体裁：联

山野所乐世无禁；金石之辞臣有长。
集字联
作者：俞樾
朝代：清
体裁：联

山野所好各有在；州郡之职安足为。
集字联
作者：俞樾
朝代：清
体裁：联

山高流长，请从所乐；道成德立，自显于时。
集字联
作者：俞樾
朝代：清
体裁：联

崇高将冠百官表；闲雅不矜一艺长。
集字联
作者：俞樾
朝代：清
体裁：联

帝德万世无极；臣家一经如初。
集字联
作者：俞樾
朝代：清
体裁：联

幽人之居足泉石；高年所乐长子孙。
集字联
作者：俞樾
朝代：清
体裁：联

德义既高，不慕爵禄；文章之美，故有师承。
集字联
作者：俞樾
朝代：清
体裁：联

所喜好不离文字外；有行义足为乡里师。
集字联
作者：俞樾
朝代：清
体裁：联

所喜清谭有周党；好将大节并严光。
集字联
作者：俞樾
朝代：清
体裁：联

所学不为外人道；其居乃好君子乡。
集字联
作者：俞樾
朝代：清
体裁：联

故人痛饮长松下；同志清谭密室中。
集字联
作者：俞樾
朝代：清
体裁：联

文德武功，副是爵禄；殊方绝域，惮其威名。
集字联
作者：俞樾
朝代：清
体裁：联

无言者天此理显；有道之世其日长。
集字联
作者：俞樾
朝代：清
体裁：联

旧事微参柱下史；雄谭大发枕中书。
集字联
作者：俞樾
朝代：清
体裁：联

明月不能无秋思；故人所在有春风。
集字联
作者：俞樾
朝代：清
体裁：联

明月清风，人无不有；弹琴作诗，自足以娱。
集字联
作者：俞樾
朝代：清
体裁：联

春花秋月自娱乐；三山五岳长游行。
集字联
作者：俞樾
朝代：清
体裁：联

有三公不易之介；无一艺自用乃高。
集字联
作者：俞樾
朝代：清
体裁：联

有时灌园自儒服；未始弹琴游王门。
集字联
作者：俞樾
朝代：清
体裁：联

有莫能言者乐；无不成诵之书。
集字联
作者：俞樾
朝代：清
体裁：联

极四时之所乐；袭六经而成书。
集字联
作者：俞樾
朝代：清
体裁：联

极尽四时之所乐；自成壹家以立言。
集字联
作者：俞樾
朝代：清
体裁：联

残石临丞相臣斯字；名山续司马子长文。
集字联
作者：俞樾
朝代：清
体裁：联

汉世所重在经义；晋人常好为清谭。
集字联
作者：俞樾
朝代：清
体裁：联

汉世金章牟众望；孔门曾闵拟清名。
集字联
作者：俞樾
朝代：清
体裁：联

泉石从所好；文章如有神。
集字联
作者：俞樾
朝代：清
体裁：联

清风表介节；奥义发雄文。
集字联
作者：俞樾
朝代：清
体裁：联

白云既开，远山齐出；清风所至，流水与遭。
集字联
作者：俞樾
朝代：清
体裁：联

百家九流视之掌；一月三秋怀其人。
集字联
作者：俞樾
朝代：清
体裁：联

盛世喜当汉文景；老人复见鲁灵光。
集字联
作者：俞樾
朝代：清
体裁：联

相亲维白石；所诵此金经。
集字联
作者：俞樾
朝代：清
体裁：联

石建门风在忠孝；王褒文体总清华。
集字联
作者：俞樾
朝代：清
体裁：联

秋天炳然月长满；春风起兮华怒生。
集字联
作者：俞樾
朝代：清
体裁：联

种松有就期百岁；立石不铭刊六经。
集字联
作者：俞樾
朝代：清
体裁：联

究竟孔颜何所乐；大凡清在不如和。
集字联
作者：俞樾
朝代：清
体裁：联

童子一人亲执役；高年三老来作朋。
集字联
作者：俞樾
朝代：清
体裁：联

纵怀花事当春去；畅足清游载月归。
集字联
作者：俞樾
朝代：清
体裁：联

经史之泽，可以及后；道德既高，因而显亲。
集字联
作者：俞樾
朝代：清
体裁：联

能守琴书，是为有子；自乐道德，不忧无徒。
集字联
作者：俞樾
朝代：清
体裁：联

臣以壹经自乐；史称万石之家。
集字联
作者：俞樾
朝代：清
体裁：联

臣门桃李，遗有清景；名山金石，勒其雄文。
集字联
作者：俞樾
朝代：清
体裁：联

自抱高风诗典雅；不矜介节竹平安。
集字联
作者：俞樾
朝代：清
体裁：联

自爱初无阿世学；之官即有利民心。
集字联
作者：俞樾
朝代：清
体裁：联

自疏干谒臣门静；若去琴书家计无。
集字联
作者：俞樾
朝代：清
体裁：联

自陈心迹诗之圣；不用矜张文有神。
集字联
作者：俞樾
朝代：清
体裁：联

至老不离文字事；所居合在水云乡。
集字联
作者：俞樾
朝代：清
体裁：联

落月有怀，孤石独拜；春风所在，百花自生。
集字联
作者：俞樾
朝代：清
体裁：联

诗若长城，四竟独守；学如大海，百流兼归。
集字联
作者：俞樾
朝代：清
体裁：联

请以种树，十年为则；不徒文士，一朝之长。
集字联
作者：俞樾
朝代：清
体裁：联

请刊石经，而备三体；乃为楚辞，以续九歌。
集字联
作者：俞樾
朝代：清
体裁：联

诸史以迁为之祖；六书有铉而后明。
集字联
作者：俞樾
朝代：清
体裁：联

谋于野学有获；修之家德乃长。
集字联
作者：俞樾
朝代：清
体裁：联

遇石不拜为之揖；拟酒以圣甚于贤。
集字联
作者：俞樾
朝代：清
体裁：联

道因时以立；理自天而开。
集字联
作者：俞樾
朝代：清
体裁：联

金经略成诵；白日长无为。
集字联
作者：俞樾
朝代：清
体裁：联

长松卓立古之直；好风微起圣而清。
集字联
作者：俞樾
朝代：清
体裁：联

门外有人时载月；园中无事自弹琴。
集字联
作者：俞樾
朝代：清
体裁：联

门外清游，三五明月；园中花事，廿四春风。
集字联
作者：俞樾
朝代：清
体裁：联

门有古松，庭无乱石；秋宜明月，春则和风。
集字联
作者：俞樾
朝代：清
体裁：联

雅士长留在诗史；清门所拜止花神。
集字联
作者：俞樾
朝代：清
体裁：联

雅艺惟诗三绝冠；受廛有竹一家清。
集字联
作者：俞樾
朝代：清
体裁：联

高人不在百官表；远游当始三神山。
项王墓
作者：俞樾
朝代：清

事去英雄此葬身，千秋过者尚悲辛。道旁气压秦皇帝，帐下情钟虞美人。已掷头颅生赠客，还留魂魄死成神。彼苍原借驱除力，便道天亡亦是真。
题三女史诗草
作者：俞樾
朝代：清

如此清才得未尝，一篇自感费评量。碧翁果否安排定，能以侯光配孟光。凋零骨肉感平生，自定伤心小集名。岂以外成忘一本，诸姑伯姊也关情。愁苦欢愉句总工，慧花全集叹俄空。倖存五十一年事，都在秋闺自序中。
题三女史诗草·其一
作者：俞樾
朝代：清

如此清才得未尝，一篇自感费评量。碧翁果否安排定，能以侯光配孟光。
题三女史诗草·其三
作者：俞樾
朝代：清

愁苦欢愉句总工，慧花全集叹俄空。倖存五十一年事，都在秋闺自序中。
题三女史诗草·其二
作者：俞樾
朝代：清

凋零骨肉感平生，自定伤心小集名。岂以外成忘一本，诸姑伯姊也关情。
题三女史诗草·其四
作者：俞樾
朝代：清

文章要得江山助，不谓闺中亦有之。诸葛寨边曾问俗，越王台下自题诗。居然流览关河胜，岂是寻常鞶帨词。柳絮因风诗句好，定知传诵遍滇池。
题刘松岚观察大观吊武虚谷先生墓诗手卷
作者：俞樾
朝代：清

先生卓荦人中豪，为民做爹身忘劳。虎而冠者来咆哮，择肉而食谁所教。缚而杖之无由逃，群羊畏虎声嘈嘈。人生穷达随所遇，安能俯仰如桔槔。拂衣归去嵩山高，经疾史恙穷秋毫。一旦见睍冰山消，玺书俄受彤廷褒。公已先赴巫阳招，徒留抔土埋蓬蒿。有客过此歌且谣，其声慨慷心郁陶。为风为雨为怒涛，笔力斫断生鼍蛟。翩然凤翥鸾翔翱，我披此幅风萧骚。愿君宝此如琼瑶，长使祖德千秋昭。
题唐六如集即赠易笏山方伯笏山自言六如后身也
作者：俞樾
朝代：清

桃花山馆久荒凉，剩有留传翰墨香。明代两人真可惜，解元唐与状元康。六如皆幻本非真，明月居然有后身。珍重遗诗与遗画，一时付与再来人。
题唐六如集即赠易笏山方伯笏山自言六如后身也·其一
作者：俞樾
朝代：清

桃花山馆久荒凉，剩有留传翰墨香。明代两人真可惜，解元唐与状元康。
题唐六如集即赠易笏山方伯笏山自言六如后身也·其二
作者：俞樾
朝代：清

六如皆幻本非真，明月居然有后身。珍重遗诗与遗画，一时付与再来人。
题孙莲叔红叶读书楼联
作者：俞樾
朝代：清
体裁：联

仙到应迷，有帘幕几重、阑干几曲；客来不速，看落叶满屋、奇书满床。
题曾文正公手书一侧后
作者：俞樾
朝代：清

淋漓妙墨一编开，作对还如笑语陪。我读公诗拜公像，昨宵公自梦中来。
题黄韵珊孝廉桃溪雪传奇后
作者：俞樾
朝代：清

曾向秦台泣凤皇，红颜碧葬更悽凉。春风写入黄荃笔，卅里坑边土尚香。绮年才调女相如，翰墨留题遍国初。一掷危崖千古事，眉楼羞杀老尚书。记昔看山到永嘉，永康城外屡停车。来迟未遇哦松客，谁与城西访杏花。离合悲欢任意编，传奇体例想当然。我今更定瑶华谱，续得佳人命一年。
题黄韵珊孝廉桃溪雪传奇后·其一
作者：俞樾
朝代：清

曾向秦台泣凤皇，红颜碧葬更悽凉。春风写入黄荃笔，卅里坑边土尚香。
题黄韵珊孝廉桃溪雪传奇后·其三
作者：俞樾
朝代：清

记昔看山到永嘉，永康城外屡停车。来迟未遇哦松客，谁与城西访杏花。
题黄韵珊孝廉桃溪雪传奇后·其二
作者：俞樾
朝代：清

绮年才调女相如，翰墨留题遍国初。一掷危崖千古事，眉楼羞杀老尚书。
题黄韵珊孝廉桃溪雪传奇后·其四
作者：俞樾
朝代：清

离合悲欢任意编，传奇体例想当然。我今更定瑶华谱，续得佳人命一年。
饿夫墓
作者：俞樾
朝代：清

元蝉洁而饿，蜣螂秽而饱。苟念嘑蹴羞，犹谓饿死小。何况劫火人间烧，故宫离黍愁萧条。何地可挂箕山瓢，何路可吹吴门箫。侏儒侏儒亦孔丑，尔曹饱死竟何有。夷齐结队下山中，巢许争先迎马首。眼前突兀惟有孙登之高台，嵇康死后无人来。芒鞋竹杖偶此过，划然长啸山为开。千仞山，三尺土，饿夫之骨香千古。谁其题者孙徵君，至今字字龙蛇舞。我欲拜其墓，惜无介山田。我欲吊其魂，惜无雍门弦。但觉饿夫赫然在，生气凛凛干云天。呜呼，先生竟以一饿传。
馀主讲苏州紫阳书院而孙琴西同年适亦主讲杭州之紫阳一时有庚戌两紫阳之目戏作诗寄琴西
作者：俞樾
朝代：清

廿年得失共命场，今日东来两紫阳。乱后须眉都小异，狂来旗鼓尚相当。主盟坛坫谁牛耳，载酒江湖旧雁行。寄语执经诸弟子，莫争门户苦参商。
馀故里无家久寓吴下去年于马医巷西头买得潘氏废地一区筑室三十馀楹其旁隙地筑为小园垒石凿池杂莳花木以其形曲名曰曲园乙亥四月落成率成五言五章聊以纪事
作者：俞樾
朝代：清

吾家鸟巾山，旧有先人屋。四龄即迁徙，至今遂难复。东华挂朝籍，中州忝使竹。自此称宾氓，十有八寒燠。天地本蘧庐，何者我邦族。吴中五柳园，昔曾寄游瞩。乱后废为墟，止馀水一掬。幸兹马医巷，有地吉可卜。爰自去年秋，辛勤事版筑。居然告成功，止阅弦望六。但取粗可居，焉敢穷土木。吾学公子荆，一苟万事足。其前辟为门，门小才通车。合肥李文华，署曰著书庐。其中为听事，颇觉宽有馀。是曰乐知堂，老彭为我书。乐天而知命，斯义聊自娱。由此入内室，居处全家俱。上以奉老母，下以容妻孥。宾朋别有馆，仆媪各有居。幽隐为屏匽，明敞为庖厨。规模罔不具，曰陋则有诸。自听事而西，有春在堂焉。文正所题榜，墨彩今犹鲜。四方君子至，皆于此周旋。此内有隙地，不能成方圆。自南而北来，有若磬折然。书生例好事，所乐惟林泉。爱因地一曲，而筑屋数椽。卷石与勺水，聊复供流连。名之曰曲园，为钧不为弦。吾闻之老子，所谓曲则全。曲园虽褊小，亦颇具曲折。达斋认春轩，南北相隔绝。花木隐翳之，山石复嵲屼。循山登其巅，小坐可玩月。其下一小池，游鳞出复没。右有曲水亭，红栏映清冽。左有回峰阁，阶下石凹凸。遵此石径行，又束出自穴。依依柳阴中，编竹补其阙。筑屋名艮宦，广不逾十笏。勿云此园小，足以养吾拙。别详曲园记，吾兹不具说。昌黎三十年，辛苦成屋庐。作诗誇儿曹，意溢词之馀。东坡读而叹，谓不渊明如。嗟馀本无似，碌碌章句儒。年华逝水迅，往事抟沙虚。乾坤逆旅中，偶此留须臾。若复相炫耀，大可相揶揄。有记更有诗，姑以存区区。窃示高平君，不用书示符。
馀故里无家久寓吴下去年于马医巷西头买得潘氏废地一区筑室三十馀楹其旁隙地筑为小园垒石凿池杂莳花木以其形曲名曰曲园乙亥四月落成率成五言五章聊以纪事·其一
作者：俞樾
朝代：清
体裁：古风

吾家鸟巾山，旧有先人屋。四龄即迁徙，至今遂难复。东华挂朝籍，中州忝使竹。自此称宾氓，十有八寒燠。天地本蘧庐，何者我邦族。吴中五柳园，昔曾寄游瞩。乱后废为墟，止馀水一掬。幸兹马医巷，有地吉可卜。爰自去年秋，辛勤事版筑。居然告成功，止阅弦望六。但取粗可居，焉敢穷土木。吾学公子荆，一苟万事足。
馀故里无家久寓吴下去年于马医巷西头买得潘氏废地一区筑室三十馀楹其旁隙地筑为小园垒石凿池杂莳花木以其形曲名曰曲园乙亥四月落成率成五言五章聊以纪事·其三
作者：俞樾
朝代：清

自听事而西，有春在堂焉。文正所题榜，墨彩今犹鲜。四方君子至，皆于此周旋。此内有隙地，不能成方圆。自南而北来，有若磬折然。书生例好事，所乐惟林泉。爱因地一曲，而筑屋数椽。卷石与勺水，聊复供流连。名之曰曲园，为钧不为弦。吾闻之老子，所谓曲则全。
馀故里无家久寓吴下去年于马医巷西头买得潘氏废地一区筑室三十馀楹其旁隙地筑为小园垒石凿池杂莳花木以其形曲名曰曲园乙亥四月落成率成五言五章聊以纪事·其二
作者：俞樾
朝代：清

其前辟为门，门小才通车。合肥李文华，署曰著书庐。其中为听事，颇觉宽有馀。是曰乐知堂，老彭为我书。乐天而知命，斯义聊自娱。由此入内室，居处全家俱。上以奉老母，下以容妻孥。宾朋别有馆，仆媪各有居。幽隐为屏匽，明敞为庖厨。规模罔不具，曰陋则有诸。
馀故里无家久寓吴下去年于马医巷西头买得潘氏废地一区筑室三十馀楹其旁隙地筑为小园垒石凿池杂莳花木以其形曲名曰曲园乙亥四月落成率成五言五章聊以纪事·其五
作者：俞樾
朝代：清

昌黎三十年，辛苦成屋庐。作诗誇儿曹，意溢词之馀。东坡读而叹，谓不渊明如。嗟馀本无似，碌碌章句儒。年华逝水迅，往事抟沙虚。乾坤逆旅中，偶此留须臾。若复相炫耀，大可相揶揄。有记更有诗，姑以存区区。窃示高平君，不用书示符。
馀故里无家久寓吴下去年于马医巷西头买得潘氏废地一区筑室三十馀楹其旁隙地筑为小园垒石凿池杂莳花木以其形曲名曰曲园乙亥四月落成率成五言五章聊以纪事·其四
作者：俞樾
朝代：清

曲园虽褊小，亦颇具曲折。达斋认春轩，南北相隔绝。花木隐翳之，山石复嵲屼。循山登其巅，小坐可玩月。其下一小池，游鳞出复没。右有曲水亭，红栏映清冽。左有回峰阁，阶下石凹凸。遵此石径行，又束出自穴。依依柳阴中，编竹补其阙。筑屋名艮宦，广不逾十笏。勿云此园小，足以养吾拙。别详曲园记，吾兹不具说。
高氏别业联
作者：俞樾
朝代：清
体裁：联

选胜到里湖，过苏堤第二桥，距花港不数武；维舟登小榭，有奇峰四五朵，又老树两三行。
高阳台
作者：俞樾
朝代：清

早岁诗歌，中年笺注，句消钟鼎旂常。俎豆名山，平生两瓣心香。遗经独抱司农注，附千秋、高密门墙。更倾心、白傅风流，长庆篇章。礼堂犹幸留遗像，其香山居士，须鬓苍浪。妙墨摩来，真教素壁生光。云楣待仿箫斋例，论高名、郑白相当。待他年、侨札周旋，再证行藏。
黄沙歌
作者：俞樾
朝代：清

昔人探河源，云从火敦脑儿始。我行未至昆仑虚，未识河源何处是。乃从海橃一登临，不见河源见河委。前日吴淞口，昨日清水洋。无端沧海中，灿烂成奇光。布金非舍卫，抟土无娲皇。是何海中沙，有若琉璃黄。舟人为我言，此乃黄河入海之故迹。海色与天光，上下同一碧。黄河千里百里奔腾来，其势不能遽与海为一。遂令海底皆黄沙，万丈光芒映朝日。始信河为四渎雄，入海犹难渝本质。呜乎，龙门穿凿神禹功，送之入海事已终，谁从海外寻其踪？昔人未见我及见，眼界洵足千秋空。岂比东方曼倩紫泥海，徒将谰语欺儿童。
齐天乐·咏白秋海棠和竹樵翁
作者：俞樾
朝代：清

断肠花种瑶阶畔，嫣然玉人红泪。几日酸风，连宵嫩雨，化作阑干铅水。脂痕尽洗。但幽质柔情，淡妆新试。不是青衣，菊花休误唤娇婢。春宵酣睡未足，记高烧画烛，秾艳无比。一样佳名，风流自别，非复寻常罗绮。墙根徒倚。问好女儿花，可能争媚。等是秋容，素娥来赏此。
齐天乐·湖楼夜闻枭声甚恶
作者：俞樾
朝代：清

小楼已自荒凉甚。乖音又来孤枕。鹤欬秋山，鲇啼夜涧，少有如伊凄紧。初听未审。已银烛光沉，铁箫声噤。独倚危栏，玉楼寒粟起难禁。哀鸣何太自苦，想枯桑老秃，零落无葚。贾傅工愁，齐侯善痁，被尔雄心消尽。挑灯暗哂。笑赋鹏词酸，禳鸮人窘。起抚龙泉，怪鸱俄远引。
齐物诗
作者：俞樾
朝代：清

茫茫沧海几生尘，世事何劳苦认真。仙佛总须随处尽，蚊虻也得逐年生。万人如海浩无边，身作飘飖不系船。相守百年都是梦，偶同一饭莫非缘。休将憔悴感生平，眼底荣枯颇不惊。万蜡高烧终是夜，一灯孤对也能明。莫与痴人细较量，吾生何处不徜徉。出门一步即为远，作客十年未是长。呼马呼牛总此身，悠悠俗论未为真。周公也有流言日，盗蹠非无慕义人。忘机底事更疑猜，私智难将造化推。麟出何尝皆是瑞，蚁生亦或不为灾。覆雨翻云幻蜃楼，人生何处说恩仇。戏场亦有真歌泣，骨肉非无假应酬。处世休凭意气雄，须知事理总无穷。轮蹄易遍九州内，足迹难周一室中。世间倚伏本相因，何处亨衢何处屯。乌喙毒偏能治病，马肝美或竟伤人。
齐物诗·其一
作者：俞樾
朝代：清

茫茫沧海几生尘，世事何劳苦认真。仙佛总须随处尽，蚊虻也得逐年生。
齐物诗·其七
作者：俞樾
朝代：清

覆雨翻云幻蜃楼，人生何处说恩仇。戏场亦有真歌泣，骨肉非无假应酬。
齐物诗·其三
作者：俞樾
朝代：清

休将憔悴感生平，眼底荣枯颇不惊。万蜡高烧终是夜，一灯孤对也能明。
齐物诗·其九
作者：俞樾
朝代：清

世间倚伏本相因，何处亨衢何处屯。乌喙毒偏能治病，马肝美或竟伤人。
齐物诗·其二
作者：俞樾
朝代：清

万人如海浩无边，身作飘飖不系船。相守百年都是梦，偶同一饭莫非缘。
齐物诗·其五
作者：俞樾
朝代：清

呼马呼牛总此身，悠悠俗论未为真。周公也有流言日，盗蹠非无慕义人。
齐物诗·其八
作者：俞樾
朝代：清

处世休凭意气雄，须知事理总无穷。轮蹄易遍九州内，足迹难周一室中。
齐物诗·其六
作者：俞樾
朝代：清

忘机底事更疑猜，私智难将造化推。麟出何尝皆是瑞，蚁生亦或不为灾。
齐物诗·其四
作者：俞樾
朝代：清

莫与痴人细较量，吾生何处不徜徉。出门一步即为远，作客十年未是长。
冷泉亭联
作者：俞樾妻
朝代：清
体裁：联

泉自冷时冷起；峰从飞处飞来。
喜郑生子尹珍自播至
作者：俞汝本
朝代：清

握手疑梦寐，君胡独客来。荒城一相见，无语且含杯。当代祇数子，百年谁是才。黄花未销歇，期尔素心陪。
空岭三珠石
作者：俞汝本
朝代：清

空岭险莫匹，其下连三珠。空岭宜迅速，三珠宜纡徐。我闻舟人言，潭底通三吴。不知几千里，荒诞惊乡愚。我行殊一瞥，岂有神明扶。惟兹石三珠，曲折不一途。穿穴似蚁附，转磨宜牛纡。去此而适彼，凶避而吉趋。弓躁手自柔，驾轻车不逾。于兹悟妙理，吾学射御乎。
西陵峡
作者：俞汝本
朝代：清

峡势如拥出，上与青天齐。其下有重渊，一纸铺琉璃。所喜无巉岩，放棹免留稽。峨峨荆门山，曲折萦丹梯。千岩与万壑，秀绝巴江西。及兹得饱看，何事劳扶藜。黄牛既以静，白马声亦低。我今喜无事，但听春鸠啼。
黑岩子
作者：俞汝本
朝代：清

新滩既已下，墨岩当吾前。一石挺中流，崱屴撑青天。石既与我拒，水亦与之缠。水石相击撞，腥拥蛟龙涎。径路仅一线，我舟如针穿。去此忽十里，两岸浮炊烟。舵楼亦晚饭，嬉笑闻长年。
捣练子·夏夜闻箫
作者：俞浚
朝代：清

荷露冷，竹风凉。小扇轻罗坐石床。何处凤箫吹不断，夜深明月转回廊。
江城子·江梅九月小院盛开，词以纪之
作者：俞浚
朝代：清

小园秋老绽芳梅。暖风催。数枝开。徙倚红楼，明月暗香来。玉笛漫吹帘半捲，疏影里，独徘徊。
清平乐·邻女出游，堕钗而返，戏赠
作者：俞浚
朝代：清

年华浪掷，早又梨花白。闲坐绮窗情脉脉。约伴同过绣陌。枝头黄鸟喈喈。相扶踏遍花街。小玉嬉游不惯，忙中掉下金钗。
瑞鹧鸪·咏红树
作者：俞浚
朝代：清

露冷江皋万木秋。一林霜叶映南楼。遥疑螮蝀天边落，近似珊瑚海上浮。贴水波平风日淡，隔山烟净火云流。年年此际深宫里，可有题诗托御沟。
蝶恋花·寄怀，慕韩江右
作者：俞浚
朝代：清

一带苍烟笼远树。望里斜阳，隔断天涯路。帘捲画楼双燕舞。寒潮乍落春帆渡。柳谢花残江景暮。数点归鸦，叫过山头去。人又不来音又阻。柔情万缕和谁诉。
雨中花·灯下观牡丹
作者：俞浚
朝代：清

国色无双妖冶。欢赏正逢新夏。绛蜡高烧，锦帏低捲，一片红光射。凭槛月来妆未卸。浑似玉环初嫁。看影弄瑶台，歌翻翠袖，醉倚沉香夜。
风流子·依韵答慕韩
作者：俞浚
朝代：清

汝年才弱冠，怎挨得、如此冷生涯。想潘岳善愁，霜侵旅鬓，谢安高卧，月照庭罳。问今日、几人怜白雪，谁个重乌衣。合浦明珠，终能遇主，荆山美璞，定必逢时。从来英豪也，多穷困此际，再自沉思。待看名题雁塔，志遂鹏飞。笑纷纭世态，真同幻影，寂寥词客，喜独扬眉。且守青毡旧业，莫负天知。
徐左甫遗稿题辞
作者：俞焜
朝代：清

一编剩作吉光看，老眼摩挲忍遽刊。底事兰膏还自爇，悔教溺苦鉥心肝。昂昂千里失名驹，嗜学应嗟此日无。我亦惊心泡影幻，廿年清泪洒童乌。
徐左甫遗稿题辞·其一
作者：俞焜
朝代：清

一编剩作吉光看，老眼摩挲忍遽刊。底事兰膏还自爇，悔教溺苦鉥心肝。
徐左甫遗稿题辞·其二
作者：俞焜
朝代：清

昂昂千里失名驹，嗜学应嗟此日无。我亦惊心泡影幻，廿年清泪洒童乌。
题剑南诗稿
作者：俞玉局
朝代：清

年垂九十恨谁知，肠断偏安恢复迟。高孝光宁身备历，荥河温洛见无期。梦中拜手迁都疏，死后关心家祭诗。个是诗坛老方叔，壮犹弹压几偏裨。
田居
作者：俞玚
朝代：清

仕宦非吾分，力农恒苦饥。闭门多感怀，出门又何之？散虑南林下，徘徊傍清池。芳春二三月，草木含华滋。泽兰被幽渚，桑拓低柔枝。鸟鸣丛薄间，鱼戏生涟漪。轻风飏微熏，坐久不知疲。遥见荷锄者，行行向东菑。良时既云尔，人事亦有宜。会须各努力，勤惰当自知。行思耦耕计，无令悔失时。归来陌头路，草露方沾衣。
乙巳腊月二十九日为先慈四旬仙诞敬焚一诗
作者：俞玫
朝代：清

风雪逼岁除，称觞又今日。泉壤去不返，十载梦魂隔。随侍安可期，顾复悲畴昔。常闻儿初生，每拟堪巾栉。设帨非悬弧，颇觉期望失。郁怀谁为宽，劳瘁易致疾。晨夕已减餐，提携仍恳切。最小偏垂怜，寝食依亲侧。长往遗孤儿，雏发犹覆额。岂识罔极恩。但苦音容没。千行赤子泪，何补春晖德。一樽长跪奠，芳草墓门碧。
戏题落叶诗后
作者：俞玫
朝代：清

策策西风警暮鸦，自倾残墨写轻纱。不辞憔悴如郊、岛，吟瘦寒镫一穗花。笔床启处砚田芜，馀韵寒犹逼绮罗。莫负因君三复咏，为侬好补屋牵萝。
柳枝词
作者：俞玫
朝代：清

处士高风恋五株，清溪吾亦爱吾庐。苔矶软覆渔人钓，贯得江鱼上市初。宫样眉痕占早春，伤心南内更无人。灵和最是新栽种，只解风流不解颦。湖山风雨系归心，新绿帘栊画阁阴。此日苏堤重倚棹，酒痕未抵别愁深。春色平分百卉先，黏天又见絮飞烟。凭谁画出娉婷影，数笔晴江夕照边。
柳枝词·其一
作者：俞玫
朝代：清

处士高风恋五株，清溪吾亦爱吾庐。苔矶软覆渔人钓，贯得江鱼上市初。
柳枝词·其三
作者：俞玫
朝代：清

湖山风雨系归心，新绿帘栊画阁阴。此日苏堤重倚棹，酒痕未抵别愁深。
柳枝词·其二
作者：俞玫
朝代：清

宫样眉痕占早春，伤心南内更无人。灵和最是新栽种，只解风流不解颦。
柳枝词·其四
作者：俞玫
朝代：清

春色平分百卉先，黏天又见絮飞烟。凭谁画出娉婷影，数笔晴江夕照边。
消寒分咏
作者：俞玫
朝代：清

片石访严陵，江云路几层。冰花寒可拾，残柳贯难胜。雪浪催今古，沧波阅废兴。荒台遗迹在，风雨共谁登。风递数声长，征人凄断肠。无功羁绝域，有梦隔殊乡。白发人千里，黄沙雁几行。客愁消不得，锦字盼流黄。冻断梨云路，閒庭乍雪天。风棂光闪烛，箫局暖偎烟。湘女凌波伫，嫦娥抱月眠。罗浮如可到，梅折数枝妍。
消寒分咏·其一
作者：俞玫
朝代：清

片石访严陵，江云路几层。冰花寒可拾，残柳贯难胜。雪浪催今古，沧波阅废兴。荒台遗迹在，风雨共谁登。
消寒分咏·其三
作者：俞玫
朝代：清

冻断梨云路，閒庭乍雪天。风棂光闪烛，箫局暖偎烟。湘女凌波伫，嫦娥抱月眠。罗浮如可到，梅折数枝妍。
消寒分咏·其二
作者：俞玫
朝代：清

风递数声长，征人凄断肠。无功羁绝域，有梦隔殊乡。白发人千里，黄沙雁几行。客愁消不得，锦字盼流黄。
落叶
作者：俞玫
朝代：清

楚江波冷下纷纷，消息玄机静里闻。此日霜华随逝水，当时风概想凌云。行吟楚客怜孤躅，话旧胡僧吊夕曛。极目郊原渺如许，天涯能不怅离群。千林一夕换空枝，天意分明未有私。淡日无聊还照影，石阑何处更题诗。步兵歧路悲身世，永叔秋镫感鬓丝。剩有后凋数竿竹，青青长伴岁寒时。杂遝浑疑万骑催，夜寒齐卷朔风来。黄榆影落长城暗，紫塞声和画角哀。怀国易添苏武感，无家莫上李陵台。生原大地阑珊质，甘作乾坤废弃才。一转商音万象乖，寓形身世费安排。萧条枯管兰成赋，潦倒生涯杜老怀。烟雨几回三月暮，文章终古一丘埋。枫林薄晚停车处，莽苍重阴接断崖。
落叶·其一
作者：俞玫
朝代：清

楚江波冷下纷纷，消息玄机静里闻。此日霜华随逝水，当时风概想凌云。行吟楚客怜孤躅，话旧胡僧吊夕曛。极目郊原渺如许，天涯能不怅离群。
落叶·其三
作者：俞玫
朝代：清

杂遝浑疑万骑催，夜寒齐卷朔风来。黄榆影落长城暗，紫塞声和画角哀。怀国易添苏武感，无家莫上李陵台。生原大地阑珊质，甘作乾坤废弃才。
落叶·其二
作者：俞玫
朝代：清

千林一夕换空枝，天意分明未有私。淡日无聊还照影，石阑何处更题诗。步兵歧路悲身世，永叔秋镫感鬓丝。剩有后凋数竿竹，青青长伴岁寒时。
落叶·其四
作者：俞玫
朝代：清

一转商音万象乖，寓形身世费安排。萧条枯管兰成赋，潦倒生涯杜老怀。烟雨几回三月暮，文章终古一丘埋。枫林薄晚停车处，莽苍重阴接断崖。
中洲株柳
作者：俞益谟
朝代：清

二水中分异旧时，河洲株柳少人知。
虬枝偃盖宜仙岛，碧干撑天入凤池。
古木有缘归净土，章台无分集寒鸱。
常随宝镫陪金勒，绝塞指挥万马嘶。
二泉亭
作者：俞绍堂
朝代：清
体裁：七言律诗

花满园林草满亭，踏春闲坐二泉亭。龙涎流去鱼鳞活，蟹眼烹来雀舌馨。莫学李公修水递，端随陆子著茶经。管教七碗风生腋，槛外山光一抹青。
复游秦园次甲子年韵
作者：俞绍堂
朝代：清
体裁：七言律诗

寄畅园亭我旧游，引人入胜莫悲秋。泉通石脉因天巧，树抹山光得地幽。本爱烟霞来不厌，追思岁月去难留。重寻路径徘徊久，又见斜阳屋角收。